എംസോണ്‍ റിലീസ് - http://www.malayalamsubtitles.org/
പരിഭാഷ : ശരത് മേനോൻ https://t.me/sarathgmenon
നടീ നടന്മാരുടെ കൃത്രിമമായ അഭിനയം കണ്ട്
നമ്മൾ മടുത്തിരിക്കുന്നു.
മാസ്മരിക പ്രകടനങ്ങളും, സ്‌പെഷ്യൽ ഇഫക്ട്സും
ഒക്കെ കണ്ടു മടുത്തിരിക്കുന്നു
അവൻ താമസിക്കുന്ന ലോകം....
ഒരു കണക്കിന്, അത് കൃത്രിമം ആണെങ്കിൽ കൂടിയും,
ട്രൂമാൻ കൃത്രിമമല്ല--
തിരക്കഥകളില്ല..
പ്രോംപ്റ്റിംഗ് ഇല്ല
അതൊരു മഹാ കാവ്യമൊന്നുമല്ല, പക്ഷെ അത് സത്യസന്ധമാണ്.
അതൊരു ജീവിതമാണ്.
എനിക്കിതിനു കഴിയില്ല.
ഞാനില്ലാതെ നീ മുന്നോട്ട് പോയേ മതിയാകൂ...
അതൊരിക്കലും സംഭവിക്കില്ല
നീ ആ മലയുടെ നെറുകയിൽ എത്തുക തന്നെ ചെയ്യും
ഒടിഞ്ഞ ഈ കാലുമായിട്ട്...
ഒരുപാടു പ്രേക്ഷകർ രാത്രി മുഴുവൻ അവനെ കണ്ട് കൊണ്ടിരിക്കാറുണ്ട്
ഒരാശ്വാസത്തിനു വേണ്ടി
നിനക്ക് ഭ്രാന്താണു, അറിയാമോ?
സത്യത്തിൽ, എനിക്ക് അങ്ങനെ വല്യ വ്യത്യാസമൊന്നും തോന്നാറില്ല
സ്വകാര്യ ജീവിതവും പൊതു ജീവിതവും തമ്മിൽ.
എന്റെ ജീവിതം...അതെന്റെ ജീവിതമാണു. അത് ട്രൂമാൻ ഷോ ആണു
ട്രൂമാൻ ഷോ.... അതൊരു ജീവിത രീതിയാണു....
മഹത്തായ ഒരു ജീവിതം
അത്...
അത് ശരിക്കുമൊരു അനുഗ്രഹീത ജീവിതമാണു..
യാ, എനിക്കറിയാത്തത് എന്തെങ്കിലും പറയ്
ശരി, എങ്കിൽ നീ എനിക്ക് വാക്ക് തരൂ...
മലയുടെ നെറുകയിൽ എത്തും മുൻപ് ഞാൻ മരിക്കുകയാണെങ്കിൽ...
...ഭക്ഷണത്തിനായി നീ എന്റെ ശരീരം ഉപയോഗിച്ച് കൊള്ളാമെന്ന്...
അയ്യേ... വൃത്തികേട്...!.
അതെല്ലാം സത്യമാണു. എല്ലാം യാഥാർത്ഥ്യമാണു.
ഇവിടെ യാതൊരു കള്ളത്തരവുമില്ല.
നിങ്ങൾ ഈ ഷോയിൽ കാണുന്നതൊന്നും തന്നെ കെട്ടി ചമച്ചതല്ല
അല്പം നിയന്ത്രിച്ചവയാണെന്ന് മാത്രം..!.
എന്നെ തിന്നാനാ പറഞ്ഞത്..!
അതൊരു ഉത്തരവാണു...!!!
എങ്കിൽ നിന്റെ ദേഹത്തെ കൊഴുപ്പ് മാത്രം മാത്രം ഞാൻ തിന്നാം
എനിക്ക് കൊഴുപ്പുണ്ടോ?
ആഹ്...
കുറച്ച്
മെറിൽ: ട്രൂമാൻ!
നീ ഇന്ന് വൈകും കേട്ടോ
വരുന്നു...!
ഗുഡ് മോർണിങ്.
മോർണിങ്. മോർണിങ്.
ആഹ്, ഇനി ചിലപ്പോൾ, ഞാൻ നിങ്ങളെ വീണ്ടും കണ്ടില്ലെങ്കിലോ...
ഗുഡ് ആഫ്റ്റർനൂൺ, ഗുഡ് ഈവനിങ്,
പിന്നെ ഗുഡ് നൈറ്റും...!
ട്രൂമാൻ: യാ, യാ.
മോർണിങ്. മോർണിങ്, സ്പെൻസർ.
ഹേയ്, പ്ലൂട്ടോ.
ഹേയ്, ഹേയ്, ഹേയ്. താഴെ നിക്ക്.
സ്പെൻസർ: അവൻ കടിക്കില്ല.
താഴെ നിക്ക്. ആഹ്... അറിയാം....
എന്റെയടുത്ത് മാത്രമാ ഇത്.
പ്ലൂട്ടോ, ഇവിടെ വാ.
ഹോ!
ദൈവമേ!!!.
എന്ത് പണ്ടാരമാ ഇത്?
റേഡിയോ: ഇപ്പോൾ കിട്ടിയ വാർത്ത !
അൽപ്പ നേരം മുൻപ് അപകടത്തിലായ യാത്രാ വിമാനത്തിന്റെ ഭാഗങ്ങൾ
സീഹേവൻ പ്രദേശത്ത് വച്ച് തകർന്ന് വീണു.
എനിക്കറിയാം.
ഭാഗ്യവശാൽ, ആർക്കും പരിക്കില്ല.
അത് വിട്, ഹേയ്, ഇന്നത്തെ സുദിനം നിങ്ങൾക്ക് എങ്ങനെയുണ്ട്?
ഉം, ഉം...
ഹ ഹ, നല്ലത്.
നിങ്ങൾ എങ്ങോട്ടെങ്കിലും യാത്ര പോകാൻ പ്ലാൻ ചെയ്യുന്നുണ്ടോ?
ഇല്ലേയില്ല.... ഇല്ല? നല്ല കാര്യം.
നിങ്ങളിപ്പോൾ കേട്ട് കൊണ്ടിരിക്കുന്നത് ക്ലാസ്സിക്കൽ റേഡിയോ മാംഗോ ,
അപ്പൊ യാത്രയുടെ ടെൻഷനെല്ലാം മാറ്റി വച്ച്,
ഈ സുന്ദര ഗാനം കേട്ടാസ്വദിക്കൂ. കേൾക്കൂ കേൾക്കൂ കേട്ട് കോണ്ടേയിരിക്കൂ...
ഡോഗ് ഫാൻസി മാസിക തരൂ.
ഡോഗ് ഫാൻസി.
താങ്ക്യൂ വെരി മച്ച്.
ട്രൂമാൻ: ആഹ്!
ഇന്നത്തെ പത്രം തരൂ ഏൾ
ഊം, പിന്നെ...
ഇതൊരെണ്ണം, ഭാര്യക്കാ....
അവൾക്ക് ഫാഷൻ മാസിക ജീവനാ
വേറെന്തെങ്കിലും വേണോ ട്രൂമാൻ ?
തത്കാലം ഇത് മാത്രം മതി ആശാനേ...
പിന്നെ കാണാം. ശരി.
ഗുഡ് മോർണിങ്.
ആഹ്....
ഹാങ്ക്.
മോർണിങ് ട്രൂമാൻ.
ഇരട്ടകൾ: ഗുഡ് മോർണിങ് ട്രൂമാൻ
ആഹ്, ഹലോ, എന്തൊക്കെയുണ്ട് വിശേഷം?
മനോഹരമായ ദിനം,, അല്ലേ?
പിന്നല്ലാതെ.
നിങ്ങളുടെ ഭാര്യക്ക് സുഖമാണോ ?
സുഖം, സുഖം. നിങ്ങളുടെയോ?
പരമ സുഖം.
ആഹ്.... സന്തോഷം... എന്നാ ശരി....
കണ്ടതിൽ സന്തോഷം ട്രൂമാൻ
അതെ... സന്തോഷം അപ്പോ ശരി, പിന്നെ കാണാം.
ആഹ്, അതേ, ആ പോളിസിയുടെ കാര്യം മറക്കല്ലേ
രണ്ട് പേർക്കും കൂടി ഒന്ന് മതി, അതാ ലാഭം
അപരന്മാർക്കുള്ള സ്പെഷ്യൽ പോളിസി
ഇരട്ടകൾ: ഉവ്വ!!.
ഹേയ്!. ഹായ്.
ഹേയ്, ഗയ്സ്. അകത്തേക്കാണോ?
പൊയ്ക്കോളൂ
ഹേയ്. പൊയ്ക്കോ.
ഇല്ല, ആദ്യം താങ്കൾ, പ്ലീസ്.
എനിക്ക് അകത്ത് ചെന്നിട്ട് വല്യ അത്യാവശ്യമൊന്നുമില്ല...!
ഓഹ്....
[ആളുകളുടെ ശബ്ദം, ടെലിഫോൺ ബെൽ]
[പതുക്കെ] അതെ, ഹലോ.
ഫിജിയിൽ ഉള്ള ഒരാളെ കുറിച്ച് വിവരം തരാമോ?
അതേ, ഫിജി ഐലൻഡ്സ്.
ട്രൂമാൻ, ഇത് കണ്ടിരുന്നോ?
ആഹ് !
ഉം, , സോറി മാഡം.
അദ്....അദ്ദേഹം ഇപ്പോൾ കോമയിൽ ആണെങ്കിൽ പുതിയ ഇൻഷുറൻസ് എടുക്കാൻ പറ്റില്ല
[പതുക്കെ] ഹലോ?
ആഹ്, അതേ , ഫിജി പ്ലീസ്.
ലോറൻ ഗാർലൻഡ് എന്നൊരാളുടെ വിവരം ലഭ്യമാണോ ?
ഒന്നുമില്ലേ?
ഹ്മ്മ്മ്...
എങ്കിൽ സിൽവിയ ഗാർലൻഡ് എന്നൊരാളുടെ വിവരം കിട്ടുമോ ?
അതേ "S" ൽ ആണ് തുടങ്ങുന്നത് സിൽവിയയുടെ "
അതുമില്ലേ ?
ഹ്മ്മ്മ്..... ശരി.... താങ്ക് യൂ..
[ചുമയ്ക്കുന്നു]
ലോറൻസ്. ഹേയ്, ബർബാങ്ക്.
വെൽസ് പാർക്കിൽ ഒരാൾക്ക് പോളിസി ആവശ്യമുണ്ട്
നീ ഇന്ന് തന്നെ അത് ശരിയാക്കണം
വെ.. വെൽസ് പാർക്കിലോ ?
ഹ്മ്മ്....
ഹാർബർ ഐലൻഡിൽ ഉള്ളതോ ?
അതല്ലാതെ വേറെ ഏതെങ്കിലും വെൽസ് പാർക്ക് നിനക്കറിയാമോ ?
എനിക്ക്..... എനിക്ക് പറ്റില്ല...
എനിക്ക്.... എനിക്കൊരു അപ്പോയിന്റ്മന്റ് ഉണ്ട്
ഡെന്റിസ്റ്റിന്റെ അടുത്ത്
ഈ മാസത്തെ കോട്ടാ തികച്ചില്ലെങ്കിൽ
നിനക്ക് പല്ല് മാത്രമായിരിക്കില്ല നഷ്ടപ്പെടുക.
നോക്ക് ട്രൂമാൻ......
ഈ മാസാവസാനം അവർ കൊറേ പേരെ പിരിച്ച് വിടാൻ ഉദ്ദേശിക്കുന്നൊണ്ട്.
പിരിച്ച് വിടാനോ?
അതേ.... നിനക്കിപ്പൊ ഈ ജോലി ആവശ്യമുണ്ട്....
മാത്രമല്ല, അര മണിക്കൂർ കടത്ത്,
നല്ല കായൽ കാറ്റൊക്കെ കൊണ്ട്...
അത് നിനക്ക് നല്ലതാ....
ഹേയ്, താങ്ക്സ്.
[വിരൽ ഞൊടിക്കുന്നു]
ഹലോ.
കടത്ത് ഇപ്പൊഴും ഉണ്ടല്ലേ?
ഞാൻ കരുതി പോയി കാണുമെന്ന്
അങ്ങോട്ട് മാത്രേ ഉള്ളോ അതോ തിരിച്ചും വരുമോ ???
തിരിച്ച് വരും...!!!.
ഇതാ സർ.
ഹേയ്.... ഹേയ്.....
ഹോ...
സഹായം എന്തെങ്കിലും വേണോ സർ?
നിങ്ങൾ പൊയ്ക്കോ.... . എനിക്ക്.... കുഴപ്പമൊന്നുമില്ല....
ആഹ്.... ശരി....
ഹായ് ഡിയർ....
ഇത് കണ്ടൊ എനിക്കെന്താ ഫ്രീ ആയി കിട്ടിയതെന്ന്.
ഇതാണു ഷെഫ് പാൽ..
ഇതൊരു ഡൈസർ, ഗ്രേറ്റർ, പീലർ എല്ലാമാണു. ത്രീ ഈൻ വൺ
മൂർച്ച കൂട്ടേണ്ട ആവശ്യമേ വരില്ല. ഇത് കഴുകാനും എളുപ്പമാണു
ആഹാ
കൊള്ളാമല്ലോ
മെറിൽ: ട്രൂമൻ...
ദേ അവിടെ വൃത്തിയാക്കാൻ വിട്ട് പോയി.
നാശം !
ഹ്മ്മ്...
ബിയറെന്ന് പറഞ്ഞാൽ ഇതാണു..
ഞാൻ പുറത്ത് പോയാലോന്ന് ആലോചിക്കുവാ മാർലൻ
ങേ?
എവിടുന്ന് ?
ഈ ജോലീന്ന്...
സീ ഹേവനീന്ന്....
ഈ ദ്വീപീന്ന്... ഇവിടുന്നൊക്കെ പുറത്ത്....
ജോലി വിടാനോ ?
നിന്റ്റെ ജോലിക്കെന്താ കുഴപ്പം ?
നിനക്ക് നല്ലൊരു ജോലിയുണ്ട് ട്രൂമാൻ.
നിനക്കൊരു ഓഫീസ് ജോലിയുണ്ട്.
ഒരു ഓഫീസ് ജോലി കിട്ടാൻ ഞാനൊക്കെ എന്തിനും റെഡിയാ.
ഇന്നാ പിടി.
നീ ജീവിക്കാനായി വെൻഡിങ്ങ് മെഷ്യീൻ നിറയ്ക്കുന്ന ജോലി ചെയ്ത് നോക്ക്. അപ്പൊ അറിയാം.
യ്യോ... വേണ്ടായേ.....
അങ്ങനെ വഴിക്ക് വാ.
നിനക്കൊരിക്കലും മടുക്കില്ലേ ?
എങ്ങോട്ടേലും പോണമെന്ന് തോന്നില്ലേ ?
എവടെ പോവാനാ ?
ഫിജി.
എവിടെയാടാ ഈ ഫിജി ?
ഫ്ലോറിഡക്ക് അടുത്താണോ?
ഹ്മ്മ്.
ഇത് കണ്ടോ ?
ആഹ്...
ഇതാണു നമ്മൾ...
ദാ.... ഇവിടെയാണു....
ഫിജി....!
ഇതിനെക്കാളും ദൂരത്ത് പോയിട്ട്...
...മടങ്ങി വരാൻ പറ്റില്ല...
നിനക്കറിയാവൊ, ഫിജിയിലെ പല ദ്വീപിലും...i
...മനുഷ്യർ ഇത് വരെ കടന്ന് ചെന്നിട്ട് പോലുമില്ല.
ഹോ !
അപ്പൊ, നീ എപ്പൊഴാ പോകുന്നത് ?
അതത്ര എളുപ്പമല്ല.
അതിനൊക്കെ ഒരുപാട്......
....പണം വേണം,
... തയ്യറെടുപ്പ് വേണം....
ചുമ്മാ അങ്ങനങ്ങോട്ട് പോകാനൊന്നും പറ്റില്ല
അല്ലേ ?
പക്ഷേ ഞാൻ പോകും.....
അത് ഉറപ്പിച്ച കാര്യമാ
എന്തായാലും ബോണസൊക്കെ കിട്ടാറായി
ഹ്മ്മ്...
ഡാ, നീ വെള്ളമടിക്കാൻ പോരുന്നൊ ?
ഓ...ഇല്ല.... ഇന്നെനിക്ക് വയ്യ...
ഈ കാറ്റും കോളും നല്ല ലക്ഷണമല്ല മോനേ....
നമുക്ക് മടങ്ങി പോകാം.
വേണ്ടച്ഛാ... കൊറച്ചൂടെ...
അല്ല , നമുക്ക് മടങ്ങാം... ബാ പോവാം....
കൊറച്ചൂടെ ദൂരം.... പറയുന്നത് കേൾക്ക് മോനേ...
പ്ലീസ്?
ശരി
ശരി.
അച്ഛാ !!!
ഓഹ് !
ആകെ നനഞ്ഞല്ലോ? ഇതെവിടെയായിരുന്നു ?
നമുക്കൊരു 8000 സ്വരുക്കൂട്ടാൻ പറ്റിയാൽ....
ആ മാർലനെ കാണാൻ പോകുമ്പൊഴൊക്കെ....
ഒരു വർഷം ആ കാശിനു നമുക്ക് ചുറ്റിയടിക്കാം...
എന്നിട്ട് എന്താ ട്രൂമാൻ ?
5 വർഷം മുൻപ് നമ്മൾ എവിടെയായിരുന്നോ അവിടെ തന്നെയെത്തും
നിങ്ങളൊരു കൗമാര പ്രായക്കാരനെ പോലെയാണു സംസാരിക്കുന്നത്.
ചിലപ്പൊ എനിക്കൊരു കൗമാര പ്രായക്കാരനെ പോലെ ആയിരിക്കും തോന്നുന്നത്
നമുക്ക് വീടിന്റെ ലോൺ അടയ്ക്കാനുണ്ട് ട്രൂമാൻ.
കാറിന്റെ ലോണുണ്ട്...
ഈ കടങ്ങളീന്ന് എല്ലാം
ഓടി ഒളിക്കാമെന്നാണോ ?
അതൊരു അഡ്വഞ്ചറായിരിക്കും
നമ്മളൊരു കുഞ്ഞിനു വേണ്ടി ശ്രമിക്കാമെന്ന് തീരുമാനിച്ചതല്ലേ ?
അത് തന്നൊരു അഡ്വഞ്ചറല്ലേ ?
കുഞ്ഞൊക്കെ കുറച്ച് കഴിഞ്ഞ് മതി..
എനിക്ക് പുറത്ത് പോണം....
ഈ ലോകം ചുറ്റി കാണണം...
സഞ്ചരിക്കണം
എന്റെ പൊന്നിനു സഞ്ചാരിയാകണോ ?
ഇതും കടന്നു പോകും.
എല്ലാവരും ഇടക്കൊക്കെ ഇത് പോലെ ചിന്തിക്കാറുണ്ട്
വാ, ഈ നനഞ്ഞ തുണിയൊക്കെ മാറ്റാം
എന്നിട്ട് കിടക്കാൻ വരൂ....
അല്ലെങ്കിലും അവരു ആവശ്യമുള്ളതൊന്നും കാണിക്കില്ല...
കാര്യങ്ങളൊന്നു ചൂടു പിടിച്ച് വരുമ്പൊഴേക്കും...
ക്യാമറ മാറ്റി കളയും... പിന്നെ പാട്ടും വച്ച്...
കാറ്റ് വീശുന്നതോ
കർട്ടൻ മാറുന്നതോ
വല്ലതും കാണിക്കും.
ഒരു ഡോഗ് ഫാൻസി മാസിക തരൂ.
ഡോഗ് ഫാൻസി.
താങ്ക് യൂ
ഏൾ, പതിവുള്ള പത്രം തരൂ
ദാ, ഇന്നത്തെ പത്രം
ആഹ്...
പിന്നെ ഇതും കൂടി
ഭാര്യക്കായിരിക്കും ?
അവൾക്കിത് കിട്ടിയേ തീരൂ...
വേറേന്തിങ്കിലും വേണോ ?
ഇത് തന്നെ ധാരാളം ചേട്ടോ
പിന്നെ കാണാം.
ശരി
അച്ഛാ ?
അയ്യോ!
നിങ്ങളെന്തായീ ചെയ്യുന്നേ ?
ഹേയ് ! എന്ത് കോപ്പാ
വഴീന്ന് മാറു !
അവരെ പിടിച്ച് നിർത്ത് !
ഓഹ് !
അവരെ പിടിക്ക് !
നിർത്ത് ! നിർത്ത് !
ഹേയ് ! കതക് തുറക്ക് !!
ആരെങ്കിലുമൊന്ന് വണ്ടി നിർത്ത് !!!
വണ്ടി നിർത്താൻ !!!
വണ്ടി നിർത്തടാ !
ആരെങ്കിലുമീ ബസൊന്ന് നിർത്ത് !
നിർത്ത് ! നിർത്ത് !
ആഹ് !
ഇത് ഭ്രാന്ത് പറയുന്നതായിട്ട് കരുതുകയേ വേണ്ട ട്രൂമാൻ.
ഞാൻ തന്നെയദ്ദേഹത്തെ ആഴ്ചയിൽ 10 തവണ കാണാറുണ്ട്
ഒരു 100 മുഖങ്ങളിൽ....
കഴിഞ്ഞ വ്യാഴാഴ്ച സലൂണിൽ വച്ച്
ഞാനൊരു അപരിചിതനെ കയറി കെട്ടിപ്പിടിച്ചു
അത് അച്ഛനായിരുന്നു.
സത്യമാണു.... ഒരു... ഒരു... ഭിക്ഷക്കാരന്റെ വേഷത്തിൽ...
പിന്നെന്താ വിചിത്രമെന്നൊ ?
എവിടെ നിന്നോ ഒരു ബിസിനസ്കാരിയും ഒരു പട്ടിയുള്ള സ്ത്രീയും വന്ന്
അച്ഛനെ പിടിച്ച് വലിച്ച് ബലമായി
ഒരു ബസിൽ കേറ്റി കൊണ്ട് പോയി !
നല്ല കാര്യം, നാട്ടിലുള്ള പിച്ചക്കാരെയെല്ലാം
പിടിച്ചോണ്ട് പോവേണ്ട സമയം അതിക്രമിച്ചു.
ഇല്ലെങ്കിൽ നമ്മളുമവരെ പോലെയാകും
പോലീസിനിതു വരെ അച്ഛന്റെ ബോഡി കിട്ടിയിട്ടില്ല..
- ചിലപ്പോ ഒരു പക്ഷേ.... - കർത്താവേ...
ഞാൻ തറപ്പിച്ച് പറയുന്നു, അത് അച്ഛനല്ലെങ്കിൽ...
ചിലപ്പൊ അച്ഛന്റെ ഇരട്ട സഹോദരനായിരിക്കും
അച്ഛനു സഹോദരന്മാരുണ്ടായിരുന്നോ r?
ട്രൂമാൻ, നിനക്ക് നന്നായി അറിയാം
നിന്റെ അച്ഛൻ ഒറ്റ മകനായിരുന്നുവെന്ന്...
....നിന്നെ പോലെ തന്നെ
എന്റെ ചക്കരേ...
സംഭവിച്ചതിനെ കുറിച്ചോർത്ത് നിനക്ക് നല്ല വിഷമമുണ്ട്...
നിങ്ങൾ ആ പേമാരിയിലേക്ക് തുഴഞ്ഞ് പോയത്....
പക്ഷേ ഞാനൊരിക്കലും നിന്നെ കുറ്റപ്പെടുത്തിയിട്ടില്ല ട്രൂമാൻ...
ഇപ്പോഴും കുറ്റപ്പെടുത്തുന്നില്ല
മെറിൽ: ട്രൂമാൻ ?
നിങ്ങളിവിടെ എന്തെടുക്കുവാ മനുഷ്യാ ?
ഞാനിത് ശരിയാക്കുവായിരുന്നു.
ഇന്നെന്റെ അച്ഛനെ കണ്ടു
എനിക്കറിയാം
നിങ്ങളുടെ അമ്മ വിളിച്ചിരുന്നു
അമ്മയെ ഇങ്ങനെ ബുദ്ധിമുട്ടിക്കാൻ പാടില്ല.
നിനക്ക്... നിനക്കെന്താ വേണ്ടത് ?
ഞാൻ നൂഡിൽസ് ഉണ്ടാക്കിയിട്ടുണ്ട്
എനിക്ക് വിശക്കുന്നില്ല.
ആ... പിന്നെ...
നിങ്ങളാ പഴഞ്ചൻ പുല്ലു വെട്ടുന്ന യന്ത്രം കൊണ്ട് പോയി കള !.
എന്നിട്ട് "നന്തിലത്ത് ജി മാർട്ടീ" ന്ന് പുതിയതൊരെണ്ണം വാങ്ങ്
അവനെന്താ ഈ ചെയ്യുന്നേ?
അവരാ പെണ്ണിനെ ഒഴിവാക്കി
പക്ഷേ അവളുടെ ഓർമ്മകൾ മായ്ക്കാനാവില്ലല്ലോ
ആരുടെ ഓർമ്മകൾ ?
മിണ്ടാതിരി.
ആ! ആഹ് !
ഓ! അയ്യോ
സോറി
ഹായ്
ഞാൻ നിങ്ങളുടെ ദേഹത്ത് വന്ന് വീണതിനു ക്ഷമ ചോദിക്കുന്നു.
ഓ, സാരമില്ല.
ഞാൻ... ഞാനിങ്ങനെ.... അറിയാതെ....
സാരമില്ലന്നേ....
കാലുളുക്കിയെന്ന് തോന്നുന്നു.... അയ്യോ. എന്റമ്മോ !
സോറി.
അങ്ങനെ വന്ന് വീണതിനു വീണ്ടും സോറി
ഓ, കുഴപ്പമില്ല, സാരമില്ല, പോട്ടേ
ഞാൻ മെറിൽ
ഹായ്, ഞാൻ ട്രൂമാൻ.
കണ്ടതിൽ സന്തോഷം
ട്രൂമാൻ, നീ ആവശ്യത്തിനു പഠിച്ച് കഴിഞ്ഞല്ലോ
ഇല്ല, ഇതെനിക്ക് മന:പാഠമാക്കണം
ഒന്ന് വാടാ ഉവ്വേ, ഒരു ഷാർജ കുടിച്ചിട്ട് വരാം.
വാന്നേ
വാ
നീ എന്റെ നോക്കി വേണം കോപ്പിയടിക്കാൻ,
അത് മറക്കണ്ട
ഉവ്വേ
അപ്പൊ വരില്ല?
നീ എന്നെക്കാളും നല്ല വ്യക്തിയാ കേട്ടോ.
പിന്നെ കാണാം
ശരി ബൈ
പിന്നെ കാണാടാ പഠിപ്പിസ്റ്റേ.
ആഹ് ! ശ്...ശ്...
ഹായ്
"കൊനിചി വാ"
എന്ത് ?
നീ ജാപ്പനീസ് അല്ലെ പഠിക്കുന്നത്
ഓഹ്... അതേ...
ലോറൻ, അല്ലേ ?
അവിടെ എഴുതിയിട്ടുണ്ട്...
ലോറൻ അതേ, അതേ
ഞാൻ ട്രൂമാൻ ബർബാങ്ക്
ആ...
എനിക്ക്... എനിക്കറിയാം....
[പതുക്കെ] നിന്നോട് സംസാരിക്കാൻ എനിക്ക് അനുവാദമില്ല
ശരിക്കും?
ആഹ്, ശരിയാ, എനിക്ക് മനസ്സിലാകും.
ഞാനാളൊരു കൊച്ച് ഭീകരനാ
സോറി, പക്ഷേ അതെന്റെ തീരുമാനമല്ല
പെൺകുട്ടികൾ എപ്പോഴും സൂക്ഷിക്കണം
നിനക്ക് ബോയ് ഫ്രണ്ട് ഉണ്ടല്ലേ
അല്ല, അതല്ല.
മെറിൽ കാരണമാണോ ? അന്നെന്റെ കൂടെയുണ്ടാരുന്ന പെണ്ണ്?
ഞങ്ങൾ... ഞങ്ങൾ തമ്മിൽ...
ഞങ്ങൾ തമ്മിലൊന്നുമില്ല. വെറും കൂട്ടുകാരാ...
അതൊന്നുമല്ല...
എന്നെ കാണാൻ കൊള്ളില്ലേ ?
നിനക്കിഷ്ടപ്പെട്ടില്ലേ ?
അതല്ല
എനിക്ക് നിന്റെ പിൻ ഇഷ്ടമായി
ഞാനും അത് തന്നെ ചിന്തിക്കുവായിരുന്നു.
ഹ്മ്മ്.
നിനക്കെന്റെ കൂടെ...
എപ്പോഴെങ്കിലും....
പുറത്ത് പോണോ, വല്ല പിസ്സയ്ക്കൊ മറ്റോ വേണ്ടി?
വെള്ളിയാഴ്ച ?
-ശനിയാഴ്ച? -എനിക്ക് പറ്റില്ല
ഞായർ, തിങ്കൾ, ചൊവ്വ??
നമുക്ക നാളെ ഫൈനൽ പരീക്ഷയുണ്ട്
എനിക്കറിയാം
ഇപ്പൊ പോയില്ലെങ്കിൽ, പിന്നൊരിക്കലും നടക്കില്ല
മനസ്സിലായോ?
അപ്പൊ എന്താ വേണ്ടത് ?
ദയവായി കയ്യും തലയും അകത്തിടൂ!
ഇതാണെനിക്ക് ഏറ്റവും ഇഷ്ടപ്പെട്ട സ്ഥലം.
ടോണി !
ഒരു ലാർജ്ജ് പിസ്സ എടുത്തോ !
നമുക്ക് വളരെ കുറച്ച് സമയമേയുള്ളു
അവരേത് നിമിഷവും ഇവിടെയെത്താം
ആര്?
അവർക്ക് ഞാൻ നിന്നോട് സംസാരിക്കുന്നത് ഇഷ്ടമല്ല
എങ്കിൽ സംസാരിക്കണ്ട
അവരെത്തി കഴിഞ്ഞു !!!
ട്രൂമാൻ
അവർക്കെന്താ വേണ്ടത്?
പറയുന്നത് ശ്രദ്ധിക്ക്. എല്ലാർക്കും നിന്നെ പറ്റി അറിയാം
നീ ചെയ്യുന്നതൊക്കെ എല്ലാരും കാണുന്നുണ്ട്
അവരൊക്കെ അഭിനയിക്കുകയാണു ട്രൂമാൻ. മനസ്സിലാകുന്നുണ്ടോ?
എല്ലാരും അഭിനയിക്കുകയാണു!
ലോറൻ... എനിക്ക്...
എന്റെ പേരു ലോറനെന്നല്ല
സിൽവിയ. എന്റെ പേരു സിൽവിയ
-സിൽവിയ? -ആഹ്
ലോറൻ... പൊന്ന് മോളേ...
ഹേയ് ! താനാരാ?
ഞാനിവളുടെ അച്ഛൻ !
എന്ത്?
ഞാനിയാളെ കണ്ടിട്ട് പോലുമില്ല.
ചക്കരേ... മോളേ...
ഇയാൾ കള്ളം പറയുവാ. ട്രൂമാൻ ഇത് വിശ്വസിക്കരുത്
ഞാൻ പറഞ്ഞതെല്ലാം സത്യമാണു.
ഇതെല്ലാം കള്ളമാണു. ഇതൊക്കെ നിനക്ക് വേണ്ടിയാ.
എനിക്കൊന്നും മനസ്സിലാകുന്നില്ല
ഈ കടലും, ആകാശവും എല്ലാമൊരു സെറ്റാണു.
ഇതൊരു ഷോയാണു !
എല്ലാരും നിന്നെ കണ്ടോണ്ടിരിക്കുവാ. ഇയാൾ പറയുന്നത് വിശ്വസിക്കരുത്.
ഇയാൾ കള്ളം പറയും.
എന്തായിതൊക്കെ?
സ്കീസോഫ്രീനിയ. അവൾക്ക് മാനസിക രോഗമാ.
അയ്യോ, അല്ല!
ഞങ്ങളെല്ലാം ശ്രമിച്ച് നോക്കിയതാ..
ഹിപ്പ്നോട്ടിസം, ഷോക്ക് ട്രീറ്റ്മെന്റ്
വിഷമിക്കണ്ട, നിങ്ങൾ ആദ്യത്തെ ആളൊന്നുമല്ല.
സിൽവിയ :ട്രൂമാൻ !
അവളുടെ എല്ലാ ബോയ്ഫ്രണ്ട്സിനേം ഇവിടെ കൊണ്ട് വരാറുണ്ട്
സിൽവിയ : അയാളെന്തായീ പറയുന്നത് അയാൾ കള്ളം പറയുകയാണു
ഇവിടുന്ന് പുറത്ത് കടക്കണം ! എന്നിട്ടെന്നെ കണ്ട് പിടിക്കണം !
പേടിക്കണ്ട
ഞങ്ങൾ പോവ്വാ ഫിജിയിലേക്ക്
ഫിജി, ഞങ്ങൾ ഫിജിയിലേക്ക് താമസം മാറ്റുവാ
ഫിജി ?
സിൽവിയാ !
ഹേയ് !
അവനെന്താ അവളെ പിന്തുടരാഞ്ഞത് ?
അവന്റെ അമ്മയ്ക്ക് സുഖമില്ലാതായി
അവരെ വിട്ട് പോയില്ല. അവനൊരു പാവമാ
ഒരുപാടു പാവം....
അവനാ മെറിലിനെ കല്യാണം കഴിച്ചെന്നു എനിക്ക് വിശ്വസിക്കാൻ പറ്റുന്നില്ല.
എക്സ്ക്യൂസ് മീ
ഒന്ന് ചുമ്മാതിരി സാൽ
മികച്ച ഹിറ്റുകൾ ടേപ്പിൽ നമ്മളിത് റെക്കോഡ് ചെയ്തിട്ടുണ്ടല്ലൊ
എനിക്കതൊന്നു തരാമോ ?
ഏകദേശം അവളെ പോലെ
റേഡിയോ : അങ്ങനെ മറ്റൊരു മനോഹര ദിനം കൂടി
ഈ സ്വർഗ്ഗ രാജ്യത്ത്, കൂട്ടരേ
പക്ഷേ സീറ്റ് ബെൽറ്റ് ധരിക്കാൻ മറക്കരുത്
ഓർക്കു-- നല്ല ഡ്രൈവർ-- നല്ല--ന...ന...--നല്ല....
നല്ല--നല്ല--നല്ല-- നല്ല--നല്ല
ഡ്രൈവർ--നല്ല--ഡ്രൈവർ--നല്ല
നല്ല--നല്ല--നല്ല.
ആൾ: സൂചനയ്ക്കായ് കാത്ത് നിൽക്കൂ സൂചനയ്ക്കായ് കാത്ത് നിൽക്കൂ
ആൾ: സ്റ്റാൻഡ് ബൈ, വൺ.
ആൾ : ആക്ഷനു വേണ്ടി കൗണ്ട് ഡൗൺ
സ്റ്റാൻഡ് ബൈ, വൺ
അവൻ പടിഞ്ഞാറോട്ടാണു പോകുന്നത്, സ്റ്റ്യൂവാർട്ടിലേക്ക്
ജൂനിയർ ആർട്ടിസ്റ്റുകൾ റെഡിയായി നിൽക്കുക
90 സെക്കൻഡിൽ അവൻ നിങ്ങളുടെയടുത്ത് എത്തും
അസ്സിസ്റ്റന്റ്സ്, കാപ്പി ചൂടാണെന്ന് ഉറപ്പ് വരുത്തുക
ഓക്കേ, അവൻ ലാങ്കാസ്റ്റർ സ്ക്വയറിലേക്ക് വളവ് തിരിഞ്ഞ് കഴിഞ്ഞു
അയ്യോ !!
ആൾ : അയ്യോ ! അവനിപ്പൊ അവരെ ഇടിച്ചേനേ
എന്തോ കുഴപ്പമുണ്ട്. വേഗം ഫ്രീക്വൻസി മാറ്റ്
റേഡിയോ : പരിപാടിയിൽ തടസ്സം നേരിട്ടതിൽ ഖേദിക്കുന്നു ശ്രോതാക്കളേ
നമ്മൾ പോലീസിന്റെ ഫ്രീക്വൻസിയിലേക്ക് ട്യൂൺ ചെയ്തുവെന്ന് തോന്നുന്നു
ചിലപ്പൊഴൊക്കെ അങ്ങനെ സംഭവിക്കാം, അല്ലേ. വല്യ തലവേദന തന്നെയാണത്
നിങ്ങൾ കേൾക്കുന്നത് ക്ലാസിക്കൽ ഗാനങ്ങൾ
നമുക്ക് ഇനിയുമൊരുപാട് മനോഹര ഗാനങ്ങൾ കേൾക്കാനുണ്ട്
പക്ഷേ സീറ്റ് ബെൽറ്റ് ഇടാൻ മറക്കരുത്
സുരക്ഷ പ്രാധാന്യമുള്ളതാണു. ഒരു നല്ല ഡ്രൈവർ എപ്പോഴും കരുതിയിരിക്കും
നല്ല ഡ്രൈവർ എങ്ങനെയാണു? അതേ...
മോർണിങ്ങ്, മാം
ആ ഐഡിയ എനിക്കിഷ്ടായി
അത് അടിപൊളിയാണു, അല്ലേ ?
പിന്നല്ലാതെ.
[സ്പാനിഷ് സംസാരിക്കുന്നു]
എന്തെങ്കിലും സഹായം ?
ങേ, ആഹ്, എനിക്കൊരു അപ്പോയിന്മെന്റ് ഉണ്ട്
ഗേബിൾ എന്റ്റർപ്രൈസിൽ
അതൊരിക്കലും സാധ്യമല്ല
ഇവിടെന്താ നടക്കുന്നത്?
ഗാർഡ്: ഒന്നൂല്ല...ഒന്നൂല്ല...
സത്യം പറ ! ഇവിടെന്താ സംഭവിക്കുന്നത്
നിങ്ങളിവിടുന്ന് പോണം സർ, ഞങ്ങൾ പുതുക്കി പണിയുവാ
പച്ച കള്ളം !
ആ ആളുകളെന്താ അവിടെ ഇരിക്കുന്നത്?
അത് താനറിയേണ്ട കാര്യമില്ല..
എന്നോട് സത്യം പറഞ്ഞില്ലെങ്കിൽ, ഞാൻ പോലീസിൽ പരാതി കൊടുക്കും !
നിങ്ങൾ അതിക്രമിച്ച് കടക്കുകയാണു.
ആഹ്.
മാർലൻ !
ട്രൂമാൻ.
നീ ഇവിടെ എന്തെടുക്കുവാ?
[പതുക്കെ] എനിക്ക് നിന്നോടൊന്ന് സംസാരിക്കണം
ഇപ്പൊ പറ്റില്ല, ഞാൻ നല്ല തിരക്കിലാ.
എന്തോ സംഭവിക്കുന്നുണ്ട് മാർലൻ, എന്തോ വളരെ വലിയ ഒന്ന്.
നിനക്ക് കൊഴപ്പമൊന്നുമില്ലല്ലൊ? ആകെ വല്ലാതിരിക്കുന്നു.
എന്തൊക്കെയൊ കുഴഞ്ഞ് മറിയുന്നുണ്ട്
എന്ത് ?
ഇപ്പൊ അത് പറഞ്ഞിട്ട് കാര്യമില്ല
ഒരുപാട് വിചിത്രമായ കാര്യങ്ങളാണു സംഭവിക്കുന്നത്.
ആ ലിഫ്റ്റിൽ ഉണ്ടായിരുന്ന ആളുകൾ...
അതിനു പുറം ഭിത്തി ഉണ്ടായിരുന്നില്ല !
ഞാൻ നോക്കിയപ്പൊ അവിടെ ആളുകളിരിക്കുന്നു
പിന്നെ... പിന്നെ...ഓഫീസിലേക്ക് പോകുന്ന വഴീൽ, റേഡിയോയിൽ
അതെന്നെ പിന്തുടരുകയായിരുന്നു
ഞാൻ ചെയ്യുന്നതെല്ലാം അത് പറയുന്നുണ്ടാരുന്നു
നിനക്ക് മനസ്സിലാവുന്നുണ്ടോ ?
ട്രൂമാൻ, ഇതൊക്കെ നിന്റെയോരോ തോന്നലാണു
എനിക്ക് തോന്നുന്നു ഇതെന്റെ അച്ഛനെ കുറിച്ചാണെന്ന്.
നിന്റെ അച്ഛനെ കുറിച്ചോ?
അച്ഛൻ മരിച്ചിട്ടില്ല !
എല്ലാം ഞാൻ പിന്നെ പറയാം.
ഉറപ്പായും ആരോ എന്നെ പിന്തുടരുന്നുണ്ട്
ആരു?
അറിയില്ല
അവരു സാധാരണ ആളുകളുടെ വേഷത്തിലാ
ആ ഇരിക്കുന്ന രണ്ട് പേരാണോ?
ട്രൂമാൻ : അറിയില്ല
ആയിരിക്കാം
ഞാൻ അപ്രതീക്ഷിതമായിട്ട് എന്തെങ്കിലും ചെയ്താലേ അവർ...
എന്തെങ്കിലും സംഭവിച്ചോ?
ഇല്ല !
ഹ്മ്മ്...നമുക്ക്.... നമുക്കിവിടിന്ന് രക്ഷപെടണം.
വാ, പോവാം?
പോടാപ്പാ ഞാനിപ്പൊ ഇങ്ങോട്ട് വന്നതേ ഒള്ള്.
ഞാൻ പറഞ്ഞില്ലേ, എനിക്ക് പറ്റില്ല
ഡാ പുല്ലേ !
നീ എന്റെ ഒള്ള പണി കളയുമോടാ പുല്ലേ
ആഹ് എന്നാ ശരി,
എന്ത് ? നീ പറഞ്ഞ പോലെ തന്നെ ചെയ്യാം
ഞാൻ റെഡിയാ അളിയാ
മാർലൻ : ഇതെന്ത് കുന്തമാ നീയീ ചെലയ്ക്കുന്നേ ?
പിന്നല്ലാതെ മച്ചാനേ,വർഷത്തിലൊരിക്കൽ അല്ലേ നിന്റെ പിറന്നാൾ വരത്തൊള്ളൂ.
ട്രൂമാൻ : ഞാൻ ചില കാര്യങ്ങൾക്കായി തയ്യാറെടുക്കുകയായിരുന്നു
നീ എപ്പൊഴെങ്കിലും ചിന്തിച്ചിട്ടുണ്ടോ മാർലൻ ?
നമ്മൾ ജീവിതകാലം മുഴുവൻ
എന്തൊക്കെയോ നേടാൻ വേണ്ടി സ്വരുക്കൂട്ടുകയാണെന്ന്?
ഹ്മ്മ്... ഇല്ല.
വേനലവധി സമയത്ത് നീ കായ്സറിനു വേണ്ടി
കോഴികളെ എത്തിച്ചിരുന്ന സമയത്ത്
ഈ ദ്വീപീന്നു ഏറ്റവും ദൂരെ
നീ എവിടെ വരെ പോയിട്ടുണ്ട് ?
ഞാനെല്ലാടത്തും പോയി
പക്ഷേ ഇത് പോലെ മനോഹരമായ ഒരു സ്ഥലം മറ്റെങ്ങും ഞാൻ കണ്ടില്ല....
നീയാ സൂര്യാസ്തമയം നോക്ക്, ട്രൂമാൻ
എത്ര മനോഹരമാണത്...
ആഹ്.
ദൈവത്തിന്റെ കരവിരുത്
ഈശ്വരൻ നല്ലൊരു കലാകാരൻ കൂടിയാണു
അതേ
നീ മാത്രം അറിയാൻ വേണ്ടി പറയുവാ, മാർലൻ...
ഞാനൊരു യാത്ര പോവുകയാ
ശരിക്കും?
അതേ.
അമ്മ: ഓഹ്, എന്റെ ചക്കര വാവ.
ഇതെന്റെ കുട്ടി കോമാളി
ചക്കര കുട്ടൂസ്.
മനോഹര ചിത്രങ്ങൾ
അച്ചോടാ വാവേ.
അമ്മയ്ക്ക് വീട്ടിൽ പോകാൻ സമയമായില്ലേ.
നിക്കടാ. ഇത് നമ്മൾ മൗണ്ട് റാഷ്മോറിൽ പോയപ്പൊ എടുത്തതാണു
നിനക്കോർമ്മയുണ്ടോ ട്രൂമാൻ? അന്ന് നിന്റെ അച്ഛനും കൂടെയുണ്ടായിരുന്നു
ഹോ, അതൊരു ദൂര യാത്ര തന്നെയായിരുന്നു.
നീ വഴി നീളെ നല്ല ഉറക്കമായിരുന്നു.
ട്രൂമാൻ : ഇത് തീരെ ചെറുതാണല്ലൊ
ദൂരേന്ന് നോക്കുമ്പൊ അതങ്ങനെ തോന്നും ചക്കരേ.
ഓഹ്, ട്രൂമാൻ , നോക്ക്
നമ്മുടെ ജീവിതത്തിലെ ഏറ്റവും സന്തോഷമുള്ള നാൾ
ഇത് നോക്ക്
ജീൻ, ജോഡി, ജോവാൻ
അവളെ കാണാൻ നല്ല ഭംഗിയില്ലേ ട്രൂമാൻ ?
ഹ്മ്മ്... അതേ, തീർച്ചയായും
ഈ ആൽബത്തിൽ ഇനിയും കുറേ പേജുകളുണ്ട്. നിന്റെ കുഞ്ഞിന്റെ ഫോട്ടോയ്ക്കായി
എൻറ്റെ കണ്ണടയും മുൻപ്
ഒരു കുഞ്ഞിക്കാലു കാണണമെന്നാ എന്റെ ആഗ്രഹം.
ആഞ്ചലാ, നേരമൊരുപാട് വൈകി വീട്ടിൽ പോകണ്ടേ ?
ഞാൻ കൊണ്ട് വിടാം.
വേണ്ട ! വേണ്ട ! വേണ്ട നിങ്ങൾ ഇവിടെ റസ്റ്റെടുക്ക്
ഞാൻ പെട്ടെന്ന് വരാം
നിങ്ങളുടെ ഫേവറിറ്റ് ഷോ ഇപ്പൊ തുടങ്ങും
തന്നെയുമല്ല ഞങ്ങൾക്ക് ചില കാര്യങ്ങൾ സംസാരിക്കാനുണ്ട്
ഒരു സ്പെഷ്യൽ ആളിന്റെ ജന്മദിനത്തെ കുറിച്ച്....
ഓ, മനസ്സിലായി
ടി വി അവതാരകൻ : മറ്റൊരു എപ്പിസോഡിൽ വീണ്ടും കാണാം
നാളെ ഇതേ സമയത്ത്.
അടുത്തത് നിങ്ങളുടെ ഇഷ്ട ഗാനങ്ങളുമായി"സുവർണ്ണ ഗീതങ്ങൾ "
ആദ്യമായി വളരെ ഹൃദയഹാരിയും കർണ്ണ മനോഹരവുമായ സുന്ദര ഗാനം
"ഓണ വില്ലിൻ തംബുരു മീട്ടും വീടാണീ വീട്...."
ഒരു കൊച്ചു ഗ്രാമത്തിലെ മനോഹരമായ ജീവിതമാണു ഈ പാട്ടിൽ,
ലോകം ചുറ്റാനും, കണ്ട് പഠിക്കാനും വേണ്ടി
സ്വർഗ്ഗം പോലുള്ളൊരു വീട് ഉപേക്ഷിച്ച് പോകേണ്ട കാര്യമില്ലെന്നാണു കവി പറയുന്നത്
തന്നെയുമല്ല സുഹൃത്ത് കൂടെയുണ്ടെങ്കിൽ മനസ്സ് വിഷമിക്കേണ്ട കാര്യവുമില്ല.
ഒരുപാട് പൊട്ടിച്ചിരിയും, സന്തോഷവും, ആനന്ദവും അൽപ്പം കണ്ണീരും...
ഒടുവിൽ, ആത്യന്തികമായ തിരിച്ചറിവും,
"പുത്തേഴത്ത് തറവാട്ടിലെ" ചിരിയിലും കളിയിലും
നമുക്ക് പങ്ക് ചേരാം.
ജന പ്രിയ നായകൻ ദിലീപിന്റെ ഹൃദയ സ്പർശിയായ അഭിനയ മുഹൂർത്തങ്ങൾക്കൊപ്പം.
സുരാജ് വെഞ്ഞാറമൂടിന്റെയും സലിം കുമാറിന്റെയും
നർമ്മ രംഗങ്ങൾ നിങ്ങളെ കുടു കുടാ പൊട്ടിച്ചിരിപ്പിക്കുമെന്ന് തീർച്ച.
അൽപ്പം കണ്ണീരും ഉണ്ടാകും കേട്ടോ
നായികയും നായകനും ഒന്നിക്കുന്ന രംഗങ്ങൾ ആരുടെ കണ്ണിലും നനവ് പടർത്തും
നമുക്ക് ഗാനത്തിലേക്ക് കടക്കാം.
ഓണ വില്ലിൻ തംബുരു മീട്ടും വീടാണീ വീട്
ഓ
താങ്ക് യൂ ചക്കരേ.
എനിക്ക് നിന്നോടൊന്ന് സംസാരിക്കണം
വാ നമുക്ക് പുറത്ത് പോകാം
എനിക്ക് സന്തോഷമേയുള്ളു. പക്ഷേ ഞാനൊരുപാട് വൈകി
എന്താ ഇത്ര ധൃതി?
സർജറി
ടൗണിൽ ഒരു ലിഫ്റ്റ് അപകടമുണ്ടായി
ന്യൂസിലൊക്കെ കാണിച്ചിരുന്നല്ലൊ
ലിഫ്റ്റിന്റെ കേബിൾ പൊട്ടി വീണത്രേ
10 നില താഴേക്ക് ലിഫ്റ്റ് വന്ന് വീണു.
യൂണിയനിൽപെടാത്ത ചില തൊഴിലാളികൾക്കാ അപകടം പറ്റിയത്
നിങ്ങൾക്ക് അറിയാവുന്ന കെട്ടിടമാ
നിങ്ങടെ ഓഫീസിനു തൊട്ടടുത്തുള്ള ബിൽഡിങ്ങിലാ
നിങ്ങളെങ്ങാനും ആ ബിൽഡിങ്ങിൽ ഉണ്ടായിരുന്നെങ്കിലോ?
ആലോചിക്കാനേ വയ്യ
ഇന്നൊരു പേഷ്യന്റിന്റെ കാൽ മുറിച്ച് മാറ്റാനുണ്ട്
ലിഫ്റ്റിൽ ഉണ്ടായിരുന്ന ഒരു പെണ്ണാ
ചെറുപ്പക്കാരിയാ
കഷ്ടം തന്നേ
എനിക്ക് വേണ്ടി പ്രാർത്ഥിക്ക്
നിനക്ക് വേണ്ടിയല്ലേ...
എക്സ്ക്യൂസ് മീ.... എക്സ്ക്യൂസ് മീ...
എന്താ.... എന്താ വേണ്ടത്?
ഓഹ്...
ഞാനെന്റെ ഭാര്യയെ നോക്കുകയായിരുന്നു. നഴ്സ് ബർബാങ്ക്..
അത്യാവശ്യ കാര്യമുണ്ട്
ഇപ്പൊ കാണാൻ പറ്റില്ല
അവരു ഓപ്പറേഷൻ തീയേറ്ററിലാ
ശരി
സാരമില്ല.
ഒരു കാര്യം അവളെ അറിയിക്കാമോ?
നോക്കാം
അവളോട് പറയണം "ഞാൻ ഫിജിയിലേക്ക് പോയെന്ന് ! "
അവിടെ ചെന്നിട്ട് വിളിക്കാമെന്ന് പറ
അവിടെ.... അവിടെ ചെന്നിട്ടോ ?
അത് തന്നെ
ശരി, ഞാൻ അറിയിക്കാം
താങ്ക്യൂ
സോറി.
ഇന്നാ കൊണ്ട് പോ.
അവനിവിടെ വന്നെന്നൊ?
മെറിൽ: എനിക്കറിയാം, എനിക്കറിയാം ശ്...ശ്ശ്.....
കത്തി എടുക്ക്
ഹ്മ്മ്...
ഞാനിപ്പൊ ഇവിടെ മുട്ടിനു മുകളിലായി
മുറിക്കാൻ പോകുവാണേ...
നന്നായി ചെയ്തു
ഇതത്ര സുഖമുള്ള കാഴ്ചയല്ല.... വാ...
മനോഹരം
നന്നായി മാനേജ് ചെയ്തു.
എന്റെ ഒള്ള ഉയിരു പോയി !
വൈകിയതിനു സോറി
ഓ, സാരമില്ല
പറയൂ, എന്താണു വേണ്ടത് ?
എനിക്ക് ഫിജിയിലേക്ക് ഒരു ടിക്കറ്റ് ബുക്ക് ചെയ്യണം
എന്നത്തേക്കാ ?
ഇന്നത്തേക്ക് !
സോറി
എല്ലാം ഫുള്ളാ. ഒരു മാസത്തേക്ക് ടിക്കറ്റില്ല.
ഒരു മാസത്തേക്ക്?
ഇപ്പൊ തിരക്കുള്ള സമയമാ
ടിക്കറ്റ് ബുക്ക് ചെയ്യണോ?
വേണ്ട, കുഴപ്പമില്ല..
ഞാൻ വേറേ വഴി നോക്കിക്കോളാം
ഷിക്കാഗോയിലേക്ക് ആളു കയറാനുണ്ടോ !
പോകാം, റെഡി !
താങ്ക് യൂ
വിൻഡി സിറ്റി, ഞാനിതാ എത്തി
ഹായ്. ഹായ്
ഹലോ
ഹായ്
അമ്മേ അത് നമ്മുടെ--
ശ്...ശ്... മുന്നോട്ട് നോക്കിയിരി
എല്ലാരും ഇറങ്ങിക്കോ വണ്ടി കേടായി
സോറി, മോനേ
അവന്റെയച്ഛൻ ഷിക്കാഗോയീന്ന് ആരുന്നല്ലേ?
അല്ല, അവന്റെ ഡെന്റിസ്റ്റ് പെൻസകോളയിൽ നിന്നായിരുന്നു
അവന്റെയച്ഛൻ ഡെ മോയിൽ നിന്നായിരുന്നു
പിന്നെന്തിനാ ഇവൻ ഷിക്കാഗോയ്ക്ക് പോണേ?
അവൻ ഷിക്കാഗോയ്ക്ക് പോവില്ല. അവനെങ്ങും പോകില്ല
അവനു മെറിലിനെ പൊരിക്കാനുണ്ട് !
ട്രൂമാൻ?
മുത്തേ നീ ഓക്കേയാണോ?
അകത്ത് വാ.
ട്രൂമാൻ
നോക്ക്
എന്ത് ? ശ്...
ഞാൻ പ്രവചിക്കുന്നു
അടുത്ത ഒരു മിനിറ്റിനുള്ളിൽ
ചുവന്ന സൈക്കിളിൽ ഒരു പെണ്ണും,,
പൂവും പിടിച്ചോണ്ട് ഒരാളും,
ഒരു ഫോക്സ് വാഗൻ ബീറ്റിലും
ഇത് വഴി കടന്ന് പോകും
ട്രൂമാൻ, ചുമ്മാതിരി...
ട്രൂമാൻ : നോക്ക് .
പെണ്ണു...
പൂവ്...
പിന്നേ...
ട്രൂമാൻ, ഇത് വെറും കുട്ടിക്കളിയാ.
അതാ ! അതാ അവിടെ !
ഞാൻ പറഞ്ഞ ബീറ്റിൽ ! !
ഹ ഹ ഹ !
എനിക്കിതെങ്ങനെ മനസ്സിലായെന്ന് നിനക്കറിയണ്ടേ മോളൂ?
ഞാൻ പറഞ്ഞ് തരാം.
അവരൊക്കെ ഒരു ലൂപ്പിലാണു.
അവരാ മുക്ക് വരെ പോകും
എന്നിട്ട് തിരിച്ച് വരും..
വീണ്ടും അവിടെ വരെ പോകും
ഇതങ്ങനെ തുടർന്ന് കൊണ്ടേയിരിക്കും
വീണ്ടും... വീണ്ടും.... .
ആ പിന്നെ, റീത്തയേം മാർലനേം ഞായറാഴ്ച ഡിന്നറിനു വിളിച്ചിട്ടുണ്ട്
ഞായറാഴ്ച ഞാൻ ഇവിടെ കാണില്ല
പിന്നെ കൊറച്ച് കൽക്കരി വാങ്ങാൻ നിങ്ങളെന്നെ ഓർമ്മിപ്പിക്കണം.
ഞാൻ പറയുന്നതെന്തെങ്കിലും നീ കേൾക്കുന്നുണ്ടോ ?
എനിക്കറിയാം, ഫിജിയിലേക്ക് പോകാൻ പറ്റാത്തതിൽ നിങ്ങൾക്ക് ദേഷ്യമുണ്ട്
അതല്ലേ?
ശരി... ശരി... പൊയ്ക്കോ...
ഞാൻ പറയുന്നത് നിങ്ങൾ കുറച്ച് മാസം കാശൊക്കെ സ്വരുക്കൂട്ടി വച്ചിട്ട് ...
...എന്നിട്ട് പൊയ്ക്കൊ.
ഇപ്പൊ സന്തോഷമായില്ലേ ?
എനിക്ക് പോയൊന്ന് കുളിക്കണം
ഇപ്പൊ തന്നെ പോയേക്കാം
എന്തിനാ പിന്നത്തേക്ക് ആക്കുന്നത്?
അങ്കോം കാണാം, താളീം ഒടിക്കാം
അപ്പോം തിന്നാം, കുഴീം എണ്ണാം... അല്ലേ ?
ട്രൂമാൻ, എന്തായീ കാണിക്കുന്നേ?
ട്രൂമാൻ!
ഹ്മ്മ്... എങ്ങോട്ട് പോണം ? എങ്ങോട്ട് പോണം ?
ട്രൂമാൻ, നമ്മളിത് എങ്ങോട്ടാ പോണേ?
എനിക്കറിഞ്ഞൂടാ.... നമുക്ക് ലാലേട്ടനേ പോലെ...
ചോദിച്ച് ചോദിച്ച് പോവാം !
ചോദിച്ച്.... ചോദിച്ച് പോവാം....!!!!
ട്രൂമാൻ !.
ഫിജി വിട്ടേക്ക്.
- അവിടെ വരെ ഡ്രൈവ് ചെയ്യാൻ പറ്റില്ലല്ലൊ ? - ഇല്ല
ഇല്ലാ...!!
എന്നാ പിന്നെ, ഗോവയ്ക്ക് വിട്ടാലോ ?
അത് വേണ്ട ! അല്ലേലും നിങ്ങക്ക് ചീട്ട് കളി ഇഷ്ടമല്ലല്ലൊ
ആ...അത് ശരിയാ, ഞാൻ ചീട്ട് കളിക്കാറില്ലല്ലൊ
പിന്നെന്തിനാ അവിടെ പോകുന്നത്?
കാരണം ഞാനിതിനു മുൻപ് അവിടെ പോയിട്ടില്ല !
അത് കൊണ്ടാണല്ലൊ ആളുകൾ ഓരോ സ്ഥലത്തോട്ട് പോകുന്നത്, അല്ലേ?
ട്രൂമാൻ, എനിക്ക് ഛർദ്ദിക്കാൻ വരുന്നു
എനിക്കും...!
എല്ലാ വഴിയിലും ബ്ലോക്ക് !
അടിപൊളി അറെയിഞ്ച്മെന്റ് അല്ലേ ?
ട്രാഫിക്ക് കൂടിയതിനു എന്നെ കുറ്റം പറയുവാണോ?
പറയണോ ?
ട്രൂമാൻ...
നമുക്ക് വീട്ടിൽ പോകാം പ്ലീസ്
ശരിയാ.
ഇവിടെ ചിലപ്പൊ മണിക്കൂറുകളോളം കുടുങ്ങി പോകും.
ചിലപ്പൊ ഗോവ വരെ ഇങ്ങനെ തന്നെയാരിക്കും
നമുക്ക് മടങ്ങാം
സോറി, എനിക്കെന്താ പെട്ടെന്ന് പറ്റിയതെന്ന് അറിയില്ല
ഒന്ന് പതുക്കെ ഓടിക്കാമോ ?
ഞാൻ ശ്രമിക്കാം
ട്രൂമാൻ ! നമ്മുടെ വീട്ടിലോട്ടുള്ള വഴി കഴിഞ്ഞു
ഞാൻ മനസ്സ് മാറ്റി !
ഈ സമയത്ത് കുളു മനാലിയിലെ ക്ലൈമറ്റ് എങ്ങനെയുണ്ടാവും?
കാതൽ റോജാവേ, എങ്കേ....നീ എങ്കേ.... ഹഹഹ
നോക്ക് മെറിൽ. അതേ റോഡ്, പക്ഷേ ഒറ്റ വണ്ടിയില്ല ! മാജിക്ക്...
ഹഹഹ
എന്നെ ഇപ്പൊ ഇറക്കി വിടണം. നിങ്ങടെ തലയ്ക്ക് ഭ്രാന്താണു !
നിങ്ങക്ക് ചാവണമെങ്കി ഒറ്റയ്ക്ക് പോയി ചത്താ മതി !
ചാകാൻ എനിക്കൊരു കൂട്ട് വേണം
ഓഹ് ട്രൂമാൻ...
ഇത് നേരിടേണ്ടി വരുമെന്ന് അറിഞ്ഞൂടാരുന്നോ ?
വെള്ളത്തിനു മുകളിലൂടെ വണ്ടി ഓടിക്കാൻ നിങ്ങൾക്ക് പേടിയാണെന്ന് ഓർത്തില്ലേ ?
നമുക്ക് വീട്ടിൽ പോകാം. അവിടെ നിങ്ങൾ സുരക്ഷിതനാണു
നിന്റെ കൈ ഇങ്ങ് താ...
മുത്തേ--
ഓടിക്ക് !
ട്രൂമാൻ!!
നമ്മളിങ്ങനെ ചെയ്യാൻ പാടില്ല! ഇത് നിയമ വിരുദ്ധമാണു !
- എന്റീശോയേ ! - നിനക്ക് പറ്റും!
- അയ്യോ ! അയ്യോ ! - നിനക്ക് പറ്റും
- നിനക്ക് സാധിക്കും ! -ട്രൂമാൻ!
ഓഹ്, കഴിഞ്ഞു ! കഴിഞ്ഞു !
നമ്മൾ പാലം കടന്നു ! പാലം കടന്നു....
കടന്നോ ?
നമ്മൾ പാലം കടന്നു നമ്മൾ പാലം കടന്നു
നമ്മൾ പാലം കടന്നു !
ഹഹഹ!
ട്രൂമാൻ, ആ അപകട മുന്നറിയിപ്പ് കണ്ടില്ലേ?
അതൊക്കെയവരു ചുമ്മാ എഴുതി വയ്ക്കുന്നതാ. നമുക്കൊരു കുഴപ്പോം വരില്ല
ചുമ്മാതെയോ? അയ്യോ, അത് കണ്ടോ ?
അയ്യോ !
അമ്മേ ! അയ്യോ ! ട്രൂമാൻ, തീ പിടിച്ചു !
- കുഴപ്പമില്ല - വണ്ടിക്ക് തീ പിടിച്ചേ !
അത് വെറും പുക മാത്രമാണെന്നേ
നീ ഓക്കേ അല്ലേ? ആഹ്....
ഒന്നൂടെ ചെയ്യണോ??? വേണ്ടാ!!!
ഹഹഹ!
ട്രൂമാൻ, വണ്ടി നിർത്ത് ! ഈശോയേ !
ഹോ!
അവിടെത്തി കഴിഞ്ഞാൽ ചിലവിനുള്ള
കാശിനു എന്ത് വഴിയാ നിങ്ങൾ കണ്ടിട്ടുള്ളത് ?
എന്റെ സീഹേവൻ ബാങ്ക് കാർഡ് കയ്യിലുണ്ട്.
അപ്പൊ നമ്മുടെ സേവിങ്ങ്സ് മൊത്തം തിന്നു മുടിക്കാനൊള്ള പ്ലാനാണ് അല്ലേ?
അവിടെത്തിയാൽ ഉടനെ തന്നെ നിങ്ങടമ്മയെ ഞാൻ വിളിക്കുന്നൊണ്ട്
പാവം അവരു ഇപ്പൊ തന്നെ ഒരുപാട് പേടിച്ചിട്ടുണ്ടാകും
ഇതിനൊക്കെ അവരെങ്ങനെ പ്രതികരിക്കുമെന്ന് എനിക്കറിഞ്ഞൂടാ
ഇനിയെന്ത് മാരണമാ?
ലൗഡ്സ്പീകർ: റെഡ് അലർട്ട് ! റെഡ് അലർട്ട് !
ട്രൂമാൻ, ഗ്യാസ് പ്ലാന്റിൽ ലീക്കുണ്ടായെന്നാ തോന്നുന്നേ
പൊറകോട്ട് പോ ! പൊറകോട്ട് പോ! ഗ്യാസ് പ്ലാന്റിൽ ലീക്കുണ്ട് !
വഴിയെല്ലാം അടച്ചിരിക്കുവാ
വേറേ വഴി വല്ലതുമുണ്ടോ?
ഈ പ്രദേശം മുഴുവൻ ഒഴിപ്പിച്ച് കൊണ്ടിരിക്കുവാ
എന്റെ സഹായം എന്തെങ്കിലും ആവശ്യമുണ്ടോ ?
ഒന്നും വേണ്ട.
താങ്ക് യൂ സർ.
വെൽകം, ട്രൂമാൻ !
ട്രൂമാൻ...
ട്രൂമാൻ! ട്രൂമാൻ!
ട്രൂമാൻ, തിരിച്ച് വാ!
ട്രൂമാൻ! ട്രൂമാൻ! പിടിക്കവനെ!
ആഹ് !
ട്രൂമാൻ !
ഇടത്തോട്ട്, ഇടത്തോട്ട് പോ
ആഹ് ! ആഹ് !
മാറി നിക്ക് !
ഉഹ് ! ആഹ് !
ഉഹ് ! വിട് !
വിടാൻ!
റേഡിയൊ: ...കീഴടക്കി കഴിഞ്ഞു..
നിങ്ങളുടെ സഹായത്തിനു ഒരുപാട് നന്ദി
വല്യ സഹായമാ നിങ്ങൾ ചെയ്തത്
അങ്ങേരുടെ ജീവൻ തിരിച്ച് കിട്ടിയത് ഭാഗ്യം !.
ഇതാവർത്തിച്ചാൽ, ഞങ്ങൾക്ക് കേസെടുക്കേണ്ടി വരും.
മനസ്സിലായി.
വീണ്ടും, നന്ദി.
ഗുഡ് നൈറ്റ്.
നിങ്ങൾക്ക് സഹായം ആവശ്യമുണ്ട് ട്രൂമാൻ
നിങ്ങൾക്ക് സുഖമില്ല.
നീ എന്തിനാ ഒരു കുഞ്ഞ് വേണമെന്ന് പറഞ്ഞത് ?
നിനക്ക് എന്നെ സഹിക്കാൻ തന്നെ പറ്റുന്നില്ല.
വെറുതേ ഓരോ പിച്ചും പേയും പറയാതെ
നിങ്ങൾക്ക് ഞാൻ കടുപ്പത്തിൽ നല്ലൊരു "കണ്ണൻ ദേവൻ" ചായ ഇട്ട് തരാം
കണ്ണൻ ദേവൻ മല നിരകളിലെ ബ്ലാക്ക് ടീയുടെ സ്വാദും
ഗ്രീൻ ടീയുടെ നന്മയും ഒത്തിണങ്ങിയ രുചി
നീ എന്നാ കുന്തവാ ഈ പറയുന്നേ?
നീ ആരോടാ സംസാരിക്കുന്നേ?
മറ്റ് ചായകളെക്കാളും മികച്ച മണവും രുചിയുമുള്ള കണ്ണൻ ദേവനാണു ബെസ്റ്റ്.
ഇവിടെ സംഭവിക്കുന്നതും നീ പറയുന്നതുമായി എന്ത് കോപ്പിലെ ബന്ധമാ ഒള്ളത്?
ഇവിടെന്ത് പണ്ടാരമാ നടക്കുന്നത് !
നിങ്ങളുടെ സമനില തെറ്റുന്നു. അതാണു സംഭവിക്കുന്നത്
നീയും ഇതിലെ ഒരംഗം ആണല്ലേ?
ട്രൂമാൻ! മെറിൽ !
നീ....എന്നെ...ഭയപ്പെടുത്തുന്നു...!
അല്ല, നീയാണു എന്നെ പേടിപ്പിക്കുന്നത് മെറിൽ.
നീയെന്ത് ചെയ്യാൻ പൊവ്വാ? എന്നെ കൊല്ലുമൊ??
വെട്ടി നുറുക്കുമൊ? കൊത്തിയരിയുമൊ?
ഒരുപാട് വഴികളുണ്ട്!
എന്തെങ്കിലും ഒന്ന് ചെയ്യൂ !!!
എന്ത് ?
എന്താ നീയിപ്പൊ പറഞ്ഞത് ? നീ ആരോടാ സംസാരിക്കുന്നത് ???
ഒന്നൂല്ല... ഞാനൊന്നും പറഞ്ഞില്ല.
ഞാനൊന്നും പറഞ്ഞില്ലെന്ന്
എന്തെങ്കിലും ചെയ്യാൻ നീ പറഞ്ഞു !
ഇല്ല, ഞാനാരോടും സംസാരിച്ചില്ല !
എന്നോട് സംസാരിക്കാൻ !
എനിക്കൊന്നുമറിയില്ല ! എന്നെയൊന്നും ചെയ്യരുത്.
അനങ്ങരുത് !
ട്രൂമാൻ ?
ട്രൂമാൻ?
ഹോ , ഭാഗ്യം ! ഈശോയേ !
ഇങ്ങനത്തെ ഒരു അവസ്ഥയിൽ...
എനിക്കെങ്ങനെ തുടരാൻ കഴിയും ?
ഇത് പ്രൊഫഷണലായ പെരുമാറ്റമല്ല !
ശ്ശ്...സാരമില്ല.
എല്ലാം ശരിയാകും
എല്ലാം ശരിയാകും.
എനിക്കെന്താ ചെയ്യേണ്ടതെന്ന് അറിയില്ല മാർലൻ
ചിലപ്പൊ എൻറ്റെ സമനില തെറ്റുകയായിരിക്കും.പക്ഷേ....
ഈ ലോകം മുഴുവൻ എനിക്ക് ചുറ്റും കറങ്ങുന്നതായി തോന്നുന്നു.
ഒരാൾക്ക് മാത്രമായി ഇത് വല്യൊരു ലോകമാണു ട്രൂമാൻ.
ഇത് നിന്റെ ആഗ്രഹമല്ലെന്ന് ഉറപ്പാണോ?
നീ ആഗ്രഹിക്കാറില്ലേ
നിന്നെ കൊണ്ട് വ്യത്യസ്തമായി എന്തെങ്കിലും ചെയ്യണമെന്ന്?
ആരാ ടീ വിയിൽ സിനിമാ നടിമാരുടെ കൂടെയിരുന്നു, പൊട്ടി ചിരിച്ച്
ഇന്റർവ്യൂ കൊടുക്കുന്നതായിട്ട് സങ്കൽപ്പിക്കാത്തത് ?
പ്രശസ്തരാകണമെന്ന് ആരാ ആഗ്രഹിക്കാത്തത് ?
ഇതങ്ങനല്ല. എല്ലാവരും ഈ കളിയിലെ ഒരു ഭാഗമാണു.
7 വയസ്സുള്ളപ്പൊ തൊട്ട് നമ്മൾ ഒറ്റക്കെട്ടാ... ഒരു മനസ്സാ...
നമ്മൾ സ്കൂളീന്ന് പാസായത് തന്നെ
അങ്ങോട്ടും ഇങ്ങോട്ടും കോപ്പിയടിച്ചിട്ടാ
പുല്ല്, ഫോട്ടോസ്റ്റാറ്റ് പോലാരുന്നു..
പക്ഷേ എനിക്കെപ്പൊഴും ഒരു കാര്യം ഉറപ്പായിരുന്നു, അന്നും...ഇന്നും....
ഉത്തരം തെറ്റാണെങ്കിലും ശരിയാണെങ്കിലും ...
നമ്മൾ രണ്ടു പേരും ഒരുമിച്ചായിരുക്കുമെന്ന്...!
ഓർമ്മയുണ്ടോ നമ്മൾ രണ്ടു പേരും ഏറുമാടം കെട്ടി രാത്രി മുഴുവൻ കഴിഞ്ഞത് ?
നിനക്ക് ടാർസൻ കളിക്കണമെന്ന് പറഞ്ഞത് കൊണ്ട്
എന്നിട്ടെനിക്ക് ന്യുമോണിയയും പിടിച്ചു.
ഓർമ്മയുണ്ടോ ?
ഒരു മാസം നീ സ്കൂളിൽ വന്നില്ലാ...
ഒരു കൂടെ പിറപ്പിനെക്കാളും സ്നേഹം നീയെനിക്ക് തന്നിട്ടുണ്ട്, ട്രൂമാൻ
എനിക്കറിയാം നമ്മൾ രണ്ടാളും...
...സ്വപ്നം കണ്ടത് പോലെയൊന്നുമല്ല...
ജീവിതം മുന്നോട്ട് പോയത്....
ജീവിതം കയ്യീന്ന് വഴുതി പോകുമ്പോളുള്ള വേദന
എനിക്കറിയാം....
ആ യാത്ഥാർത്ഥ്യത്തിനോട് പൊരുത്തപ്പെടാൻ കഴിയുന്നില്ല, അല്ലേ ?
അതിനുള്ള ഉത്തരം നമ്മൾ തേടിക്കൊണ്ടേയിരിക്കും... അല്ലേ...
പക്ഷേ...
ക്രിസ്റ്റോഫ്: പക്ഷേ, സത്യം പറഞ്ഞാൽ...
നിനക്ക് വേണ്ടി കണ്ണു കെട്ടി ട്രാഫിക്കിലിറങ്ങാൻ പോലും ഞാനൊരുക്കമാ
മാർലൻ: പക്ഷേ...
സത്യം പറഞ്ഞാ, സന്തോഷത്തോടെ നിനക്ക് വേണ്ടി
കണ്ണു കെട്ടി ട്രാഫിക്കിലിറങ്ങാൻ പോലും ഞാനൊരുക്കമാ, ട്രൂമാൻ
നിന്നോടൊരിക്കലും ഞാൻ കള്ളം പറയില്ല
എന്റെ ജീവിതത്തിലൊരിക്കലും ഞാൻ...
...നിന്നോട് കള്ളം പറയില്ല
നീ ഒന്നാലോചിക്ക് ട്രൂമാൻ....
എല്ലാവരും ഈ നാടകത്തിലെ ഭാഗമാണെങ്കിൽ...
ഞാനും, ഇതിലെ ഭാഗമാവേണ്ടതല്ലേ
ഞാൻ അതിലില്ല ട്രൂമാൻ, കാരണം...
അങ്ങനൊന്നില്ല
പക്ഷേ നീ പറഞ്ഞ ഒരു കാര്യം സത്യമാണു.
എന്ത്?
ഇതിനെല്ലാം തുടക്കം കുറിച്ച സംഭവം...
അതേ, നിനക്ക് വേണ്ടി, ഞാനദ്ദേഹത്തെ തേടി കണ്ടു പിടിച്ചു
അത് കൊണ്ടാ, ഞാനിന്ന് രാത്രി വന്നത്.
അദ്ദേഹത്തിനു ഒരുപാടു കഥകൾ പറയാനുണ്ടാവും.
ചെല്ല്
മൂടൽ മഞ്ഞ് കുറയ്ക്ക്.
ക്രെയിൻ ക്യാമറ, റെഡിയായി നിക്ക്
ക്രെയിൻ ക്യാം
ബട്ടൺ ക്യാം 3
എനിക്കറിയാരുന്നു, അച്ഛൻ തിരിച്ച് വരുമെന്ന്
ക്രിസ്റ്റോഫ് : വൈഡ്, സൈഡ് ക്യാമറ 8.
മോനേ....
ക്ലോസപ്പ് എടുക്കണോ ?
വേണ്ട , വേണ്ട.
പുറകോട്ട് പോ... ശോക ഗാനം....
ഇനി ക്ലോസെടുക്ക്
എത്ര വർഷങ്ങൾ പാഴായി...
ആ സ്നേഹമെല്ലാം ഞാൻ നിനക്ക് തിരിച്ച് തരും !
സത്യം.
അച്ഛാ...
യേസ് !
കിടിലൻ.
അതൊരു പൊളി ഫീൽ ആരുന്നു
കൺഗ്രാജുലേഷൻസ്
ശരി, അടങ്ങ് എന്നിട്ടവിടെ ശ്രദ്ധിക്ക്
ക്ലോയി : അത് അടിപൊളിയാരുന്നു.
ഒരു കുപ്പിയിങ്ങെടുത്തേ
കൺഗ്രാജുലേഷൻസ്
മോസസ് : അടിപൊളി ക്രിസ്റ്റോഫ്, ഗംഭീരം !
റോമൻ : എന്റെ കണ്ണു നിറഞ്ഞ് പോയി.
എല്ലാവർക്കും അഭിനന്ദനങ്ങൾ
17 കോടി ജനങ്ങൾ അവന്റെ ജനനത്തിനു സാക്ഷികളായി
അവന്റെ ആദ്യ ചുവടിനായി 220 രാജ്യങ്ങൾ കാത്തിരുന്നു
കണ്ണു വെട്ടിച്ച ആ ചുംബനം കണ്ട് ലോകം കോരിത്തരിച്ചു,
അവനോടൊപ്പം തന്നെ ശാസ്ത്രവും വളർന്നു.
ഒരു മനുഷ്യായുസ്സ് മുഴുവൻ
ഒളി ക്യാമറകളുടെ ശൃംഘലയിൽ ഒപ്പിയെടുത്ത്, കട്ട് ചെയ്യാതെ...
...ലൈവായി, 24 മണിക്കൂറും,
ആഴ്ചയിൽ 7 ദിവസവും ലോകത്തിനു മുന്നിൽ സംപ്രേക്ഷണം ചെയ്യുന്നു
നിങ്ങൾക്കായി എത്തുന്നു സീഹേവൻ ദ്വീപിൽ നിന്നും
മനുഷ്യ നിർമ്മിതമായ ലോകത്തിലെ ഏറ്റവും വലിയ സ്റ്റുഡിയൊ സെറ്റ്,
ചൈനയിലെ വന്മതിലിനോടൊപ്പം,
ബഹിരാകാശത്ത് നിന്ന് കാണാവുന്ന ലോകത്തിലെ 2 മനുഷ്യ നിർമ്മിത പ്രതിഭാസങ്ങളിൽ ഒന്ന്,
മുപ്പതാം വാർഷികം ആഘോഷിക്കുന്ന,
ദി ട്രൂമാൻ ഷോ....!!!
സംഭവ ബഹുലമായ ആഴ്ച തന്നെയായിരുന്നു-
നിങ്ങളുടെ കാര്യമറിയില്ല, പക്ഷേ ഞാൻ മുൾ മുനയിൽ തന്നെയായിരുന്നു,
നമസ്ക്കാരം , ഞാൻ മൈക്ക് മൈക്കൾസൺ,
ട്രൂ ടോക്കിലേക്ക് സ്വാഗതം
ഷോയ്ക്ക് വെളിയിലുള്ള പ്രശ്നങ്ങളെ പറ്റിയുള്ള ചർച്ചയാണിത്.
പക്ഷേ ഇന്ന്, വളരെ പ്രത്യേകതയുള്ള ഒരു സന്തോഷ വാർത്തയുണ്ട്.
മറ്റൊരു ചാനലിലുമില്ലാത്ത എക്സ്ക്ലൂസീവ് ഇന്റർവ്യൂവിനു നമ്മോടൊപ്പമുള്ളത്
"ട്രൂമാൻ ഷോ" യുടെ സൃഷ്ടാവും സംവിധായകനുമാണു.
അപ്പൊ, ഞങ്ങളുടെയൊപ്പം വരൂ, ലൈവായി ലൂണാർ റൂമിലേക്ക്...
360 ഡിഗ്രീ വ്യൂവുള്ള ഓംനി ക്യാം പ്രപഞ്ചത്തിന്റെ 221ആം നിലയിലേക്ക്
അവിടെ നമുക്ക് പരിചയപ്പെടാം ലോക ടെലിവിഷൻ ചരിത്രത്തിലെ മഹാ പ്രതിഭാസത്തെ
ലോകത്തിനുള്ളിലെ മറ്റൊരു ലോകത്തിന്റെ ഡിസൈനറും സൃഷ്ടാവുമായ
സീഹേവൻ ദ്വീപിന്റെ ശില്പി, ക്രിസ്റ്റോഫ്
ആദ്യമേ തന്നെ നന്ദി പറഞ്ഞ് കൊള്ളട്ടേ
ഞങ്ങളുടെ പ്രേക്ഷകർക്കായി ഈ അഭിമുഖം അനുവദിച്ചതിനു
താങ്കൾ എത്ര തിരക്കുള്ള വ്യക്തിയാണെന്ന് ഞങ്ങൾക്കറിയാം
താങ്കൾ സ്വകാര്യത അങ്ങേയറ്റം ആഗ്രഹിക്കുന്ന വ്യക്തിയാണെന്നുമറിയാം..
ഇത് ഞങ്ങളുടെ മഹാ ഭാഗ്യമായി കരുതുന്നു
സാരമില്ല.
ഈ അടുത്ത നാളുകളിൽ നടന്ന സംഭവ ബഹുലമായ സാഹചര്യങ്ങൾക്ക് കാരണം...
ട്രൂമാന്റെ അച്ഛൻ, കിർക്കിൻറ്റെ, ഈ ഷോയിലേക്ക്
നുഴഞ്ഞ് കയറാനുള്ള ശ്രമമാണെന്ന് വേണം കരുതാൻ.
പക്ഷേ അതിലേക്ക് കടക്കും മുൻപ്
ഇതാദ്യമായല്ല പുറത്ത് നിന്നുള്ള ഒരാൾ
ട്രൂമാനിലേക്ക് എത്താൻ ശ്രമിക്കുന്നത്, അല്ലേ?
ക്രിസ്റ്റോഫ് : ഇതിനു മുൻപും ഇത്തരം സംഭവങ്ങളുണ്ടായിട്ടുണ്ട്
ട്രൂമാൻ ! ഇതൊരു ടി വി ഷോയാണേ!
യേസ്!
ഞാനത് സാധിച്ചു !
ഞാൻ ട്രൂമാൻ ഷോയിൽ വന്നേ !
മൈക്ക് : പക്ഷേ അതൊന്നും ഈ അടുത്തിടെ നടന്ന
സെക്യൂരിറ്റി പിഴവിന്റെ അടുത്ത് പോലുമെത്തുന്നില്ല.
ആദ്യ കടന്നു കയറ്റക്കാരൻ, ഷോയുടെ ഒരു മുൻ അഭിനേതാവ് തന്നെയാണു.
അതും മരിച്ച് പോയ ഒരാൾ.
പറയാതെ വയ്യ, കിർക്കിനെ വീണ്ടും ഷോയിലേക്ക് കൊണ്ടു വന്ന ബുദ്ധി - ഗംഭീര നീക്കം
ട്രൂമാന്റെ ജീവിതത്തിലെ ഈ സങ്കീർണത തുടങ്ങി വച്ചത് കിർക്ക് ആയത് കൊണ്ട്
അതവസാനിപ്പിക്കാനും കിർക്കിനു മാത്രമേ സാധിക്കൂ എന്ന് ഞാൻ തീരുമാനിക്കുകയായിരുന്നു.
ട്രൂമാൻ ! ട്രൂമാൻ ! അരുത് !
അത് പരിധിക്ക് പുറത്താണു !
എന്താ? എന്താ അവിടുള്ളത്?
ഒന്നൂല്ല. അവിടെ പോകുന്നത് അപകടമാണു,
നിന്റെ പരിമിതികൾ നീ മനസ്സിലാക്കണം ട്രൂമാൻ
മൈക്ക് : പ്രേക്ഷകർക്കായി ഒന്ന് പങ്ക് വയ്ക്കാമോ, എന്ത് കൊണ്ടാണു...
...അച്ഛന്റെ ക്യാരക്ടറിനെ തിരക്കഥയിൽ നിന്നും വെട്ടി മാറ്റിയതെന്ന് ?
ട്രൂമാൻ വളരുന്നതിനു അനുസരിച്ച്, അവനെ ദ്വീപിൽ തന്നെ
പിടിച്ച് നിർത്താനുള്ള വഴികൾ കണ്ടെത്താൻ ഞങ്ങൾ നിർബന്ധിതരായി
എനിക്കൊരു പര്യവേക്ഷകനാവണം,
മഹാനായ മഗല്ലനെ പോലെ.
അയ്യോ, താമസിച്ച് പോയല്ലൊ...
ഇനി കണ്ട് പിടിക്കാൻ സ്ഥലങ്ങളൊന്നും ബാക്കിയില്ല !
അങ്ങനെ, അവസാനം ഞാൻ കിർക്കിന്റെ മുങ്ങി മരണം ആസൂത്രണം ചെയ്തു..
തികച്ചും ഫലപ്രദമായ ഐഡിയ തന്നെ
അന്ന് തൊട്ട് ട്രൂമാനു വെള്ളം ഭയമാണു...!
ആ എപ്പിസോഡിന്റെ സ്ക്രിപ്റ്റ് വായിച്ചപ്പോ തന്നെ,
കിർക്ക് നിരാശനായി
അത് കൊണ്ടായിരിക്കണം, അയാൾ സെറ്റിലേക്ക് നുഴഞ്ഞ് കയറാൻ ശ്രമിച്ചത്
പക്ഷേ അയാളുടെ 22 വർഷത്തെ അഭാവം, എങ്ങനെ ന്യായീകരിക്കും?
അംനീഷ്യ.
ഗംഭീരം. ഇനി നമുക്ക് ചില പ്രേക്ഷകരുടെ ഫോൺ കോളുകൾ അറ്റൻഡ് ചെയ്യാം.
ഷാർലറ്റ്, നോർത്ത് കരോലൈനയിൽ നിന്നൊരു കോളറാണു സംസാരിക്കുന്നത്
ആഹ്, ഹലോ, ഹായ് ക്രിസ്റ്റോഫ്.
ഞാൻ ഓർക്കുവാരുന്നു, ആ ഇത്തിരിക്കോണം പോന്ന സിറ്റീലു എന്തോരം ക്യാമറകളു കാണും എന്ന്...
ഏകദേശം ഒരു 5000 അടുപ്പിച്ച് വരും..
തള്ളേ ! അതൊരു ലോഡൊണ്ടല്ലോടേ !
ഓർക്കണം, ഞങ്ങൾ ഒരൊറ്റ ക്യാമറ കൊണ്ടാണു തുടങ്ങിയത്.
ജന്മനാ അവനു കൗതുകം ലേശം കൂടുതലാണു
2 ആഴ്ചത്തെ പ്രിമെച്വർ ജനനമായിരുന്നു
അവനിതൊക്കെ തുടങ്ങാൻ വേണ്ടി ധൃതി വയ്ക്കും പോലെ
അമ്മയുടെ ഗർഭ പാത്രത്തിൽ നിന്നു പുറത്ത് കടക്കാനുള്ള വ്യഗ്രതയാണു
ഈ ഷോയ്ക്ക് വേണ്ടി അവൻ തിരഞ്ഞെടുക്കപ്പെടാനുള്ള കാരണവും, അല്ലേ ?
പരിപാടി സംപ്രേക്ഷണം ചെയ്യേണ്ട തീയതി ആദ്യമേ തീരുമാനിച്ചിരുന്നു
അവിഹിത ഗർഭത്തിൽ ഉണ്ടായ 5 കുട്ടികളിൽ നിന്ന്,
ട്രൂമാൻ ആണു, ആ ദിവസം കൃത്യമായി ജനിച്ചത്.
എനിക്ക് തോന്നുന്നു, ഒരു ടി വി ചാനൽ ദത്തെടുക്കുന്ന
ലോകത്തിലെ ആദ്യ കുട്ടി, ട്രൂമാൻ ആണെന്ന്
ശരിയാണു.
ഈ ഷോ ഇപ്പൊ തന്നെ കോടി കണക്കിനു രൂപ സമ്പാദിച്ച് കഴിഞ്ഞു,
ഒരു ചെറു രാജ്യത്തിന്റെ മുഴുവൻ വരുമാനത്തിനു തുല്യം.
ആളുകൾ മറക്കുന്ന കാര്യം, ഒരു രാജ്യത്തിന്റെ...
ജനങ്ങളുടെ ചിലവ് മുഴവനുമുണ്ട്, ഈ ഷോ മുന്നോട്ട് കൊണ്ട് പോകാൻ
ഈ ഷോ 24 മണിക്കൂറും സംപ്രേക്ഷണം ചെയ്യുന്നുണ്ട്
പരസ്യങ്ങൾ ഇല്ലാതെ തന്നെ. അപ്പൊ ആ വരുമാനം മുഴുവൻ
വ്യത്യസ്ത പ്രോഡക്റ്റുകളുടെ ഷോയിലെ പ്ലേസ്മെൻറ്റ് വഴിയല്ലേ.
ശരിയാണു. ആ ഷോയിൽ കാണുന്ന എല്ലാ വസ്തുക്കളും വിൽപ്പനയ്ക്കുള്ളതാണു
നടീ നടന്മാരുടെ വസ്ത്രങ്ങൾ തൊട്ട്, ഭക്ഷണവും
അവർ താമസിക്കുന്ന വീട് വരെ
അവയെ കുറിച്ചൊള്ള വിശദ വിവരങ്ങൾ
ട്രൂമാൻ കാറ്റലോഗിൽ ലഭ്യമാണു
ക്രിസ്റ്റോഫ്, ഒന്ന് ചോദിച്ചോട്ടേ
ഇത് വരെ എന്ത് കൊണ്ടാണു ട്രൂമാൻ...
...താൻ ജീവിക്കുന്ന ലോകത്തിനു പിന്നിലുള്ള യാഥാർത്ഥ്യം കണ്ട് പിടിക്കാൻ ശ്രമിക്കാഞ്ഞത് ?
നമുക്ക് മുന്നിൽ അവതരിപ്പിക്കപ്പെട്ട ലോകത്തിനെയാണു...
നമ്മൾ എന്നും വിശ്വസിക്കുന്നത്...!
അത്രേയുള്ളു കാര്യം.
അടുത്ത കോളിലേക്ക് കടക്കാം.
ഹലോ ? എന്താണു ചോദ്യം?
ആ കോൾ കട്ടായെന്ന് തോന്നുന്നു
കാലിഫോർണിയയിലെ ഹോളിവുഡിൽ നിന്നാണു അടുത്ത കോൾ.
ഹായ് ക്രിസ്റ്റോഫ്, ഞാൻ വിളിച്ചതൊരു കാര്യം പറയാനാണു
താനൊരു നുണയനും, ചതിയനുമാണു !
താൻ ട്രൂമാനോട് കാണിക്കുന്നത് വെറും ചെറ്റത്തരമാണു !!
ആഹ് ! ഈ ശബ്ദം നമുക്ക് ഓർമ്മയുണ്ട്, അല്ലേ?
എങ്ങനെ മറക്കാൻ പറ്റും?
മൈക്ക് : നമുക്ക് മറ്റൊരു കോളെടുക്കാം
വേണ്ട, വേണ്ട, വേണ്ട കുഴപ്പമില്ല മൈക്ക്.
ഷോയിലെ പഴയ അഭിനേതാക്കളുമായി പരിചയം പുതുക്കാൻ എനിക്കിഷ്ടമാണു
സിൽവിയ...
നീ വികാര നിർഭരമായി, ലോകത്തോട് വിളിച്ച് പറഞ്ഞ പേരു...
നിനക്ക് തോന്നുന്നുണ്ടോ നീ ട്രൂമാനെ നോട്ടമിട്ടത് കൊണ്ടും....
... അവന്റെ കൂടെ പഞ്ചാരയടിച്ച്.....
കുറച്ച് നേരം ടി വിയിൽ വന്ന്...
നിന്റെ രഹസ്യങ്ങളും കള്ളക്കളികളും ലോകത്തിനോട് വിളിച്ച് പറഞാൽ...
അതിനർത്ഥം നിനക്ക് അവന്റെ മനസ്സറിയാം എന്നാണെന്ന്?
അവനെന്താണു വേണ്ടതെന്ന് നിനക്കറിയാമെന്ന് തോന്നുന്നുണ്ടോ?
അവന്റെ കാര്യത്തിൽ അഭിപ്രായം പറയാനും മാത്രം നീ വളർന്നെന്ന് തോന്നുന്നുണ്ടോ?
ഒരു പിഞ്ച് കുഞ്ഞിനെ എടുത്ത്, അവന്റെ അറിവില്ലാതെ,
ആ കുഞ്ഞിന്റെ ജീവിതമൊരു തമാശയാക്കാൻ തനിക്കെന്ത് അധികാരമാണുള്ളത്?
തനിക്കൊരിക്കലും കുറ്റബോധം തോന്നാറില്ലേ?
ഒരു സാധാരണ ജീവിതം നയിക്കാൻ, ഞാൻ ട്രൂമാനു അവസരമൊരുക്കി..
ഈ ലോകം...
നിങ്ങൾ താമസിക്കുന്ന ഈ ലോകം...
... അതാണു ഏറ്റവും നീചവും വൃത്തികെട്ടതും !
ഈ ലോകം, സീഹേവൻ പോലെയാണു ആകേണ്ടത്.
അവനൊരു അഭിനേതാവല്ല അവനൊരു തടവുകാരനാണു
നോക്കവനേ! നിങ്ങളെന്താ ആ പാവത്തിനോട് ചെയ്യുന്നതെന്ന് നോക്ക് !
അവനെപ്പോൾ വേണമെങ്കിലും പിന്മാറാം...
അത് വെറുമൊരു ആഗ്രഹം മാത്രമല്ലായിരുന്നെങ്കിൽ...,
സത്യം കണ്ടെത്താനുള്ള ദൃഡ നിശ്ചയമുണ്ടായിരുന്നെങ്കിൽ...
അവനെ തടുക്കാൻ ഞങ്ങൾക്കൊരിക്കലും കഴിയുമായിരുന്നില്ല...!
എനിക്ക് തോന്നുന്നു, നിങ്ങളെ ഏറ്റവും ആശങ്കപ്പെടുത്തുന്ന കാര്യം, കോളർ
വേറൊന്നുമല്ല, ട്രൂമാൻ ഇഷ്ടപ്പെടുന്നത്...
...നിങ്ങൾ സെല്ലെന്ന് വിളിക്കുന്ന, അവന്റെ സ്വന്തം വാസസ്ഥലമാണു എന്ന സത്യമാണു
അവിടെയാണു നിങ്ങൾക്ക് തെറ്റ് പറ്റിയത്
നിങ്ങൾക്ക് അങ്ങേയറ്റം തെറ്റി, അതവൻ തെളിയിക്കുകയും ചെയ്യും !
മൈക്ക് : നമുക്ക് മടങ്ങി വരാം,
ചുരുങ്ങിയ ചില ന്യൂന പക്ഷത്തിന്റെ എതിർപ്പ് അവഗണിച്ചാൽ,
ഇതൊരു മികച്ച എൻറ്റർട്ടെയിന്മന്റ് തന്നെയാണു
അതേ, ട്രൂമാനും, ഒപ്പം ഈ ഷോ കാണുന്ന ജനങ്ങൾക്കും
ഒരിക്കൽ കൂടി, വളരെയധികം നന്ദി, ക്രിസ്റ്റോഫ്...
... ഞങ്ങൾക്കായി അങ്ങയുടെ വിലപ്പെട്ട സമയം മാറ്റി വച്ചതിനു
ട്രൂമാന്റെ ജീവിതത്തിലെ ആശങ്കാ ജനകമായ കാലഘട്ടം കഴിഞ്ഞു എന്ന് തന്നെ അനുമാനിക്കാം
ട്രൂമാൻ തന്റെ ദൈനം ദിന ജീവിതത്തിലേക്ക് മടങ്ങുമെന്നും.
എന്തെങ്കിലും പുതിയ വഴിത്തിരിവുകൾ ഞങ്ങൾക്ക് പ്രതീക്ഷിക്കാമോ?
ഹ്മ്മ്... മൈക്ക്... പ്രധാന വാർത്തയെന്തെന്നാൽ
മെറിൽ ഉടനെ തന്നെ ട്രൂമാനെ ഉപേക്ഷിച്ചിട്ട് പോകും
ഇനി വരുന്ന എപ്പിസോഡുകളിൽ..
ട്രൂമാന്റെ ജീവിതത്തിലേക്ക് ഒരു പുതിയ പ്രണയിനി കടന്ന് വരും.
മൈക്ക് : ആഹാ.
എനിക്കുറപ്പാണു, ടെലിവിഷൻ ചരിത്രത്തിലെ
ആദ്യ ഓൺ -എയർ ഗർഭധാരണവും സംഭവിക്കും
മറ്റൊരു ചരിത്രപരമായ നാഴികക്കല്ലു കൂടി....
ഈ വാർത്ത ആദ്യം പുറത്ത് വിടുന്നത് ഞങ്ങളുടെ ചാനലാണു.
താങ്കളുടെ അഭിമുഖം ഞങ്ങളുടെ അഭിമാനവും, ഒപ്പം അഹങ്കാരവുമാണു സർ
ക്രിസ്റ്റോഫ്.... താങ്ക് യൂ
താങ്ക് യൂ മൈക്ക്
-ഡേയ്, സിമിയൺ -എന്താടാ?
അവൻ നമ്മളെ നോക്കുവാണോ?
കർത്താവേ, അവനു മനസ്സിലായോടേ?
ഹലോ?
ക്രീസ്റ്റോഫിനെ വിളിച്ചേക്കാം
ഹലോ ? മേജർ ബർബാങ്ക് കടന്ന് വരൂ...!.
ഹഹ!
കോപ്പൻ പേടിപ്പിച്ച് കളഞ്ഞു
രക്ഷപെട്ട്
അതൊരു വൃത്തികെട്ട പൂച്ചയാണല്ലോ അളിയാ
ഞാനിതാ പ്രഖ്യാപിക്കുന്നു...
ഇന്നു മുതൽ ഈ ഗ്രഹത്തിന്റെ പേരു...
ബർബാങ്ക് ഗ്യാലക്സിയിലെ, ട്രൂമേനിയ എന്നാണു...!
അവൻ പോകുവാണോ? ഹാൾ വേ ക്യാമറ
അത് ഫ്രീയാണു.
അവന്റെ കൂടെ നിക്ക്. അവൻ വേഗത്തിൽ നീങ്ങും.
വീട്ടിലെ ക്യാമറകൾ റെഡിയായി നിക്ക്
മോർണിങ്ങ്!
മോർണിങ്ങ്
ഇനി ചിലപ്പൊ നമ്മൾ തമ്മിൽ കണ്ടില്ലെങ്കിൽ,
ഗുഡ് ആഫ്റ്റർനൂൺ, ഗുഡ് ഈവനിങ്ങ്
പിന്നെ ഗുഡ്നൈറ്റും.
ഗുഡ് ആഫ്റ്റർനൂൺ...
ഗുഡ് മോർണിങ്ങ്.
...ഈവനിങ്ങ്, പിന്നെ ഗുഡ് നൈറ്റും
മോർണിങ്ങ് ട്രൂമാൻ, മോർണിങ്ങ് സ്പെൻസർ.
എന്തൊക്കെയുണ്ട്
ഹ്മ്മ്മ് ഒന്ന് നോക്കട്ടേ
ആരോഗ്യ നില തൃപ്തികരം
ഹോ ! പ്ലൂട്ടോ !
ഗുഡ് മോർണിങ്ങ് ട്രൂമാൻ!
ഓ, ഇതാരാന്ന് നോക്ക് !
മനോഹരമായ ദിനം, അല്ലേ ?
എന്നും ഒരേ ഡയലോഗ്
ആ പോളിസി-- അതിനെ പറ്റി ഞങ്ങളാലോചിച്ചു...
ഞങ്ങളത് എടുക്കാൻ റെഡിയാണു
ചുമ്മാ അല്ല !
അടിപൊളി ! എന്നാ വാ. മോളിൽ എന്റെ ഓഫീസിലോട്ട് പോകാം
പേപ്പറൊക്കെ സൈൻ ചെയ്യാം
അത്, അടുത്തയാഴ്ച ചെയ്യുന്നതാ നല്ലത്.
അടുത്തയാഴ്ചയാ നല്ലത്
ശരി എന്നാ പിന്നെ കാണാം
ഓക്കെ, ബൈ അടുത്തയാഴ്ച കാണാം.
പോളിസിക്ക് വേണ്ടി ഞാൻ കാത്തിരിക്കും
തീർച്ചയായും.
നോക്കൂ, ഇതു വെറുമൊരു ഇൻഷുറൻസല്ല
ഇത് വലിയ ഒരു പരിരക്ഷയാണു--
എപ്പൊ വേണമെങ്കിലും മരണം സംഭവിക്കാം
ചിലപ്പൊ ഒരാഴ്ച, ഒരു മാസം, ഒരു വർഷം....
...ചിലപ്പൊ ഇന്നും സംഭവിക്കാം
ഒരാളു ബീച്ചിൽ വെയിൽ കായുവാരുന്നു...
എവിടെ നിന്നോ ഒരു ബീച്ച് കുട വന്ന് വീണു അതിൻറ്റെ അറ്റം നെഞ്ചത്തോട്ട് കുത്തി കേറി...!
അത്തരം കാര്യങ്ങളൊക്കെ ആർക്ക് നിയന്ത്രിക്കാൻ പറ്റും, അല്ലേ ?
സോറി, എക്സ്ക്യൂസ് മീ.
ട്രൂമാൻ, ഇത് വിവിയൻ വിവിയൻ, ഇത് ട്രൂമാൻ
ഇനി തൊട്ട് നിങ്ങളിവിടെ അയൽക്കാരാണു കേട്ടോ
ഓഹ്.
അപ്പൊ ഞാൻ പറഞ്ഞ് വരികയായിരുന്നു--
ഞാൻ... പറയുവാരുന്നു... ജീവിതം... എത്ര ദുർബലമാണെന്ന്...
വിവിയൻ, നിന്റെ ഓഫീസ്...
സോറി
എന്താന്ന് ?
ഓഹ്...സോറി...
ആണോ?
അടിപൊളി, ഞാൻ നിങ്ങടെ ഡീറ്റെയിൽസ് ഒന്നെഴുതിയെടുത്തോട്ടേ...
റെഡി 2. രണ്ടിലേക്ക് പോ
മീഡിയം ആങ്കിൾ.
വൈഡ് ആങ്കിൾ.
ശ്സ്...ഡാ !
ഞാൻ പയ്യനെ ഇതെങ്ങനാന്ന് പഠിപ്പിക്കുവാരുന്നു...
ഒന്നുമില്ല...
ക്രിസ്റ്റോഫ് : അവനവിടെ ബേസ്മെന്റിൽ എന്തെടുക്കുവാ?
മെറിൽ പെട്ടിയെടുത്ത് പോയതിനു ശേഷം അവനവിടെ പോയി കിടന്നു.
എന്നിട്ടെന്താ എന്നെ അറിയിക്കാഞ്ഞത് ?
അസ്വാഭാവികമായ എന്ത് കണ്ടാലും എന്നെയറിയിക്കണമെന്ന് അറിഞ്ഞൂടേ.
അല്ല, അവൻ... അവൻ കിടന്നുറങ്ങുവാ... അപ്പോ ഞാനോർത്തു.....
ഇതിലും നല്ല ഷോട്ട് കിട്ടിയില്ലേ ?
എന്താ കാണേണ്ടത്?
അവിടത്തെ ക്ലോക്ക് ക്യാമറയിലെന്താ?
അത് എന്തൊ മറഞ്ഞിരിക്കുന്നതാ
അവിടെന്താ സംഭവിച്ചത്?
അവനവിടെ ചപ്പ് ചവറുകൾ വൃത്തിയാക്കുവാരുന്നു
ഞാൻ സാറിനെ വിളിക്കാൻ തുടങ്ങുവാരുന്നു. പക്ഷേ പകുതിയായപ്പൊഴേക്കും,
അവൻ ക്ഷീണിച്ച്, അവിടെ തന്നെ കിടന്നുറങ്ങി പോയി.
എനിക്ക് നാളത്തെ ഇൻഷുറൻസ് സമ്മേളനത്തിന്റെ..
ഒരുക്കങ്ങൾ കാണണം
അതെ...
രക്ഷപെട്ട്...!.
ദാ കണ്ടോളൂ
ഓഡിയോ മാത്രം ഇട്
അവന്റെ ഉടുപ്പ് ക്ലോസപ്പിലെടുക്ക്
എന്തായാലും ജീവനുണ്ട്
-ക്ലോയി എവിടെ? -യേസ്, സർ
അവനെ ഫോൺ വിളിക്ക്
എന്നിട്ട് ഞാനെന്താ പറയേണ്ടത് ?
റോങ്ങ് നമ്പറാണെന്ന് പറ.
ഇതെവിടെ പോയി കെടക്കുവാരുന്നടേ?
അവിടെ മുട്ടൻ തിരക്കാരുന്നടാ ഉവ്വേ
മുണുങ്ങ്.
എന്ത് പറ്റി?
ആ... ആർക്കറിയാം...
അവൻ താഴത്തെ മുറിയിലേക്ക് ഇറങ്ങി വന്നു.
അവിടെ വെറുതെ നിന്നതല്ലാതെ വേറോന്നും ചെയ്തില്ല..
ചെലയ്ക്കാതെ അവിടെ ശ്രദ്ധിക്ക് !
പിന്നെ ഞങ്ങൾ നൈറ്റ് വിഷനിട്ടു
അവനുറക്കമാ
ഹോ !
അവിടെ !!
നിർത്ത് ! എന്ത്?
സൂം ഇൻ.
എവിടെ?
കസേരയുടെ താഴെ.
വലുതാക്ക്.
അത്... ഓ !
അയ്യോ !
ഞാൻ... അവൻ... മുകളിൽ പോയിട്ടില്ല....
ഉറപ്പായും അവനാ മുറീൽ തന്നെ കാണും.
മാർലനെ അങ്ങോട്ട് വിട്
ഇപ്പൊ വിടാം
ട്രൂമാൻ !
സർപ്രൈസ് പാർട്ടി !
ഓഹ്.
എറങ്ങി വാ അളിയാ !
ദേ ഞാൻ നമ്മുടെ സ്പെഷ്യൽ ബിയർ 6 എണ്ണമാ കൊണ്ട് വന്നേക്കുന്നത്
മച്ചാനെ പൂയ്...l എവിടാടാ നീ...
നാശം !
മാർലൻ, അവനെ കണ്ട് പിടിക്ക്. അവനാ മുറിയിൽ തന്നെ കാണും
ഒളിച്ചിരിക്കാതെ മര്യാദയ്ക്ക് ഇറങ്ങി വാടാ കുട്ടാ.
അത് നന്നായി. സ്മൂത്തായി കൈകാര്യം ചെയ്യ്
നീ ഇവിടുണ്ടെന്ന് എനിക്കറിയാം. എറങ്ങി വാടാ തൊരപ്പാ !
മേശക്കടീൽ നോക്ക്
നിന്റെ പുറകിലുള്ള വാതിലിൽ നോക്ക്
എന്നാലും ഇവനിതെവിടെ പോയി
ലോൺ ക്യാം. ലോൺ ക്യാമെടുക്ക്
ക്യാമറയിലോട്ട് നോക്കാതെടാ വിഡ്ഡി ! എന്തെങ്കിലും പറഞ്ഞോണ്ടിരിക്ക് !
അവൻ പോയി !
ട്രാൻസ്മിഷൻ കട്ട് ചെയ്യ് !!!
സംപ്രേക്ഷണം നിർത്താനോ ?
കട്ട് ചെയ്യാൻ !!!
കർത്താവേ ! ഇതെന്തായീ കാണുന്നേ
എല്ലാം ഇരുട്ടായല്ലൊ !.
എന്റെ ഫോൺ താ.
അവനെവിടെയാണെന്ന് എനിക്കറിഞ്ഞൂടാ. പക്ഷേ അവൻ പോയി !!
നമ്മുടെ കയ്യിലുള്ള എല്ലാ ജൂനിയർ ആർട്ടിസ്റ്റുകളും അവനെ തേടുന്നുണ്ട്
മുഖ്യ അഭിനേതാക്കളും നോക്കുന്നുണ്ട്
കൂടെ നമ്മുടെ ആളുകളും... മുക്കും മൂലയും തപ്പുന്നുണ്ട്
സെറ്റിലെ കാറുകളോ?
അതെല്ലാം എണ്ണമെടുത്തിട്ടുണ്ട്
അപ്പൊ അവൻ നടന്നിട്ടുണ്ടാകും
അവന്റെ മുഖം ലോകത്ത് എല്ലാവർക്കും അറിയാം
അവനങ്ങനെ അങ്ങ് മറയാനാവില്ല
സ്പെൻസർ : പോ !.
പോയി കണ്ട് പിടിക്ക്... പോ !
അവനെ കണ്ട് പിടിക്ക് പ്ലൂട്ടോ, പോ !
നല്ല പട്ടി... മിടുക്കൻ !
എന്തൊരു പാടാ ഇത്.
അവനെന്റെ ശബ്ദമൊന്ന് കേട്ടാ മതി
ട്രൂമാൻ !
ഞാൻ വിളിച്ച് നോക്കാം
ട്രൂമാൻ !
മോനേ ഇത് ഞാനാ ! അച്ഛനാ !
നമുക്ക് സംസാരിക്കാം!
അതേ, എനിക്കറിയാം
ഞങ്ങൾ സ്ക്വയർ ജംഗ്ഷനിലെത്തി
ബാരിമോറിലേക്ക് തിരിച്ച് പോയി നോക്ക്.
അവൻ ചിലപ്പൊ അവിടെ കാണും
ബാരിമോറിലോട്ടോ ?
കോളേജിന്റെ കാര്യമോ? അവിടെയാരാ നോക്കുന്നത് ?
എനിക്കറിയില്ല
അങ്ങോട്ട് ആരെയെങ്കിലും അയക്ക്, ഓക്കേ ?
ശരി
ഒരാളെ കൂടെ കൂട്ടിക്കൊ. എന്നിട്ടവിടെ പോയി നോക്ക്, ഓക്കേ?
എനിക്കൊരു പുല്ലുമില്ല. ആ മരങ്ങോടനെ എങ്ങനെലും കണ്ട് പിടിക്ക്..
കൊറച്ച് ബാറ്ററി ഒപ്പിക്ക്. ആ പൊട്ടൻ ഇരുട്ടത്ത് തിളങ്ങത്തൊന്നുമില്ല
അതിവിടെ എത്തിക്കാൻ വേണ്ട ഏർപ്പാട് ചെയ്യ്
എനിക്കറിയില്ല എന്താ സംഭവിക്കുന്നതെന്ന്
നമുക്ക് കൂടുതൽ വെളിച്ചം വേണം
ഇങ്ങനെ ഇരുട്ടത്ത് തപ്പിയാൽ അവനെ ഒരിക്കലും കണ്ടെത്തില്ല
സമയമെത്രയായി?
അതിനുള്ള സമയം ആയിട്ടില്ല സർ
സൂര്യനെ ഇറക്ക് !!!
കർത്താവേ !
സമയമെന്തായി?
ക്രിസ്റ്റോഫ്, എന്ത് കുന്തമാ ഇവിടെ നടക്കുന്നത്?
നിനക്കറിയാമൊ, പുറത്തൊക്കെ വാർത്ത പരന്നിട്ടുണ്ട്...
...അവൻ മരിച്ചെന്ന്.... താൻ കേൾക്കുന്നൊണ്ടോ ?
പത്രക്കാരു ഇതങ്ങ് ഊതി പെരുപ്പിച്ചിരിക്കുവാ
ഫോൺ ലൈൻസ് എല്ലാം ജാം ആയി
ബാക്കിയുള്ള ചാനലുകൾക്കെല്ലാം ആ മണ്ടൻ മാർലൻ
ക്യാമറയുടെ മുന്നിൽ പൊട്ടത്തരം വിളിച്ച് കൂവുന്ന ഫൂട്ടേജും കിട്ടിയിട്ടുണ്ട്
നമ്മുടെ സ്പോൺസേഴ്സെല്ലാം ഇനി കോണ്ട്രാക്റ്റ് തുടരണ്ട എന്നാണു പറയുന്നത്.
എന്തിനു ? നമുക്ക് ഏറ്റവും കൂടുതൽ റേറ്റിങ്ങാണു ഇപ്പൊ കിട്ടുന്നത്
ഈ ഷോ തുടങ്ങിയതിൽ പിന്നെ ഇത്രേം റേറ്റിങ്ങ് ഇതാദ്യമാ
ഒരു വിവരോമില്ല
നീ ടൗണിൽ പോയി ബാക്കിയുള്ളവരുടെ കൂട്ടത്തിൽ കൂടി അന്വേഷിക്ക്?
എല്ലാവരും ആദ്യത്തെ പൊസിഷനിലുണ്ട്
താങ്ക് യൂ
എല്ലാരും ആദ്യത്തെ പൊസിഷനിൽ തന്നെയല്ലേ?
വെട്ടം വന്നല്ലൊ
അവനവിടെ എവിടെയെങ്കിലും തന്നെ കാണും.
നമ്മൾ കടലിലോട്ട് നോക്കുന്നില്ല...
കടലിൽ എന്തിനാ നോക്കുന്നത്?
ഹാർബർ അരിച്ച് പെറുക്ക്.
ഹാർബർ ക്യാമറ കണക്റ്റ് ചെയ്യ്
ഹാർബർ ക്യാമറ കമ്പ്യൂട്ടറിൽ കൊടുക്ക്.
ചിലത് കേടാണല്ലേ ?
അതേ, നാലെണ്ണം വർക്ക് ചെയ്യുന്നില്ല
പക്ഷേ ലൈറ്റ് ഹൗസ് ക്യാമറ വർക്ക് ചെയ്യുന്നുണ്ട്.
നങ്കൂരത്തിലെ ക്യാമറ ഓണാക്ക്.
എന്തുവാടേ ഇത്?
ലോങ്ങ് ലെൻസ്, ഷോർട്ട് ബേസ് ക്യമറാ
എന്ത് പിണ്ണാക്കിനാ കടലിൽ തപ്പുന്നേ?
പാൻ ചെയ്ത് എടുക്ക്. വൈഡ് ആങ്കിൾ...?
ട്രൂമാൻ...
നീ എങ്ങോട്ടാ മോനേ ഈ പോകുന്നേ?
അവനെങ്ങനെ തുഴയാനറിയാം? അവൻ ഇൻഷുറൻസ് ഏജൻറ്റല്ലേ.
അവനു വെള്ളം പേടിയല്ലേ?
സംപ്രേക്ഷണം പുനരാരംഭിക്ക്.
സംപ്രേക്ഷണം തുടരുന്നു....
ബെറ്റിനുണ്ടോ അവനങ്ങെത്തില്ല
ബെറ്റ് വയ്ക്കുന്നോ, അവനങ്ങെത്തില്ല
അവടെങ്ങാനും വച്ചിട്ട് പോടാർക്കാ
ശ്ശ്...
ഈ ഷോട്ട് മാറ്റി പിടിക്ക്
അവന്റെ മുഖം കാണുന്നില്ല. ക്യാബിൻ ക്യാമിലോട്ട് പോ
ക്യാബിൻ ക്യാം
ആഹ്... അങ്ങനെ തന്നെ
അതാണു നമ്മുടെ നായകന്റെ ഷോട്ട്
അവന്റെ കൂടെ വേറൊരു ബോട്ടെറക്ക്
ഓക്കെ, ഹലോ ഗസ്, ബോട്ട് ജെട്ടിയിലുള്ള ആളുകളുമായി സംസാരിക്ക്.
പെട്ടെന്ന്... ഒന്ന് വേഗമാട്ട്... ഒന്നെടുത്തോണ്ട് പോടേ...
ഞാൻ ബസ് ഡ്രൈവറാടാ ഊളേ...
ഈ കെഴങ്ങന്മാർക്ക് ബോട്ടോടിക്കാൻ അറിയത്തില്ലെന്ന്
അവരു നടന്മാരാ
അവനെ എങ്ങനെ തടയും?
ഓക്കേ...ഹ്മ്മ്...
നമ്മൾ കാലാവസ്ഥയിൽ ചെറിയൊരു മാറ്റം വരുത്താൻ പോകുകയാണു.
എല്ലാവരും കരുതിയിരിക്കുക.
കിട്ടിയോ?
അതല്ല, ഒരു ഭാഗത്ത് മാത്രം കൊടുങ്കാറ്റ് ഇട്...
ബോട്ടിനു അടുത്തായിട്ട്
അതിനുള്ള സെറ്റിങ്ങ്സ് എടുക്ക്
അവിടെ സഹായത്തിനു വേറേ ബോട്ടൊന്നുമില്ല. എന്ത് ചെയ്യണമെന്ന് അവനറിയില്ല
അവൻ തിരിച്ച് വരും. പേടിത്തൊണ്ടനാ !
കൊടുങ്കാറ്റ് തുടങ്ങി
നാശം
ഇടി മിന്നൽ ഇറക്ക്
വീണ്ടും !
വീണ്ടുമടിക്ക് !!
ദൈവത്തെയോർത്ത് ക്രിസ്റ്റോഫ്, ലോകം മുഴുവൻ കണ്ടോണ്ടിരിക്കുവാ
ലൈവായി ജനങ്ങളുടെ മുന്നിലിട്ട് അവനെ മരിക്കാൻ വിടാൻ പറ്റില്ല
ലൈവായി ജനങ്ങളുടെ മുന്നിൽ വച്ചല്ലേ അവൻ ജനിച്ചത്...!
നിന്നെ കൊണ്ട് പറ്റും ! മുറുക്കേ പിടിച്ചോ !
ഇതാണോ നിങ്ങൾക്ക് പരമാവധി ചെയ്യാൻ കഴിയുന്നത്?
നിങ്ങൾക്കെന്നെ കോല്ലേണ്ടി വരും !
വെള്ളമടിച്ചൊരു വള്ളക്കാരനെ എന്തോ ചെയ്യും നാട്ടാരേ
സ്റ്റുഡിയോയുടെ അധികാരി എന്ന നിലയ്ക്ക് പറയുവാ,
സംപ്രേക്ഷണം ഉടൻ നിർത്തി വയ്ക്കണം
മുന്നോട്ട് പോട്ടേ
വെള്ളമടിച്ചൊരു വള്ളക്കാരനെ എന്തോ ചെയ്യും നാട്ടാരേ
കാറ്റിന്റെ ശക്തി കൂട്ട്!
ശക്തി കൂട്ടാൻ !!!
ഞാൻ അവസാനമായിട്ട് പറയുവാ
-അവനെത്ര അടുത്താണു?. -ഒരുപാട് അടുത്ത്
അവനെ മറിച്ചിട്ടേക്ക്!!!
നശിപ്പിക്കാൻ ! ക്രിസ്റ്റോഫ് !!
അത് പറ്റില്ല. അവൻ അവനെ തന്നെ ആ ബോട്ടിൽ കെട്ടി വെച്ചേക്കുവാ
മിണ്ടരുത്!!!
അവൻ മുങ്ങി ചാവും. അവൻ രണ്ടും കൽപ്പിച്ചാ..
-ചെയ്യാൻ!!! -ഇല്ല
ചെയ്യടാ!!!!
മതിയാക്ക്...!
എനിക്കവനോട് സംസാരിക്കണം
ട്രൂമാൻ....
നിനക്ക് സംസാരിക്കാം
എനിക്ക് നീ പറയുന്നത് കേൾക്കാം
നിങ്ങൾ ആരാണു?
ഞാൻ ഒരു ടെലിവിഷൻ ഷോയുടെ സൃഷ്ടാവാണു...
...ലക്ഷക്കണക്കിനു ആളുകൾക്ക് പ്രതീക്ഷയും പ്രചോദനവും സന്തോഷവും നൽകുന്ന ഒരു ഷോയുടെ.
എങ്കിൽ ഞാൻ ആരാണു?
നീയാണു താരം !
അപ്പൊ.... ഒന്നും സത്യമായിരുന്നില്ലേ???
നീ സത്യമാണു.
അത് കൊണ്ടാണു നിന്നെ കാണാൻ ജനങ്ങൾ ആഗ്രഹിക്കുന്നത്
ഞാൻ പറയുന്നത് കേൾക്ക് ട്രൂമാൻ...
ഞാൻ നിനക്കായി സൃഷ്ടിച്ച ഈ ലോകത്തിൽ ഉള്ളത്ര...
...നന്മയും സത്യസന്ധതയും, പുറം ലോകത്തില്ല
ഒരേ കള്ളങ്ങൾ...
ഒരേ ചതികൾ....
പക്ഷേ എന്റെ ലോകത്ത്...
നിനക്കൊന്നിനെയും പേടിക്കാനില്ല.
നിനക്ക് നിന്നെ അറിയാവുന്നതിലും നന്നായി എനിക്ക് നിന്നെ അറിയാം...!
എൻറ്റെ മനസ്സിനകത്ത്, താൻ ക്യാമറയൊന്നും വച്ചിട്ടില്ല.
നിനക്ക് ഭയമാണു,,,
അത് കൊണ്ട് തന്നെ നിനക്ക് പോകാനും കഴിയില്ല.
സാരമില്ല ട്രൂമാൻ...
എനിക്ക് മനസ്സിലാകും..
നിന്റെ ജീവിതം മുഴുവൻ ഞാൻ നോക്കി കാണുകയായിരുന്നു
നിന്റെ ജനനത്തിനു ഞാൻ സാക്ഷിയായിരുന്നു...
നീ പിച്ച വച്ച ആദ്യ ചുവടിനു ഞാൻ സാക്ഷിയായിരുന്നു
നിന്റെ ആദ്യ സ്കൂൾ ദിനത്തിനു ഞാൻ സാക്ഷിയായിരുന്നു...
നിന്റെ ആദ്യത്തെ കിന്നരി പല്ല് പൊഴിഞ്ഞ് പോയ ആ എപ്പിസോഡുണ്ടല്ലൊ...
നിനക്ക് പോകാനാവില്ല ട്രൂമാൻ
പ്ലീസ്.... ദൈവമേ...
ക്രിസ്റ്റോഫ് : ഇത് നിന്റെ ലോകമാണു...
നിനക്കത് സാധിക്കും.
എന്റെ കൂടെ...
എന്നോട് സംസാരിക്കൂ.
എന്തെങ്കിലുമൊന്ന് പറയൂ.
എന്തേലുമൊന്ന് പറയടാ കൊച്ച് തെമ്മാടി,
നീ ടെലിവിഷനിലാ.
ലോകം മുഴുവൻ നിന്നെ ലൈവായി കണ്ടോണ്ടിരിക്കുവാ
ഇനി ചിലപ്പോൾ നമ്മൾ തമ്മിൽ കണ്ടില്ലെങ്കിലോ....
ഗുഡ് ആഫ്റ്റർനൂൺ, ഗുഡ് ഈവനിങ്ങ്.... പിന്നെ ഗുഡ് നൈറ്റും...!
യാ!! അടിപൊളി !
അവനത് ചെയ്തു ! അവൻ ജയിച്ചു !
അവനത് ചെയ്തു ! അവൻ ജയിച്ചു !!
അവൻ ജയിച്ചു...! പിന്നല്ല!!!
നന്നായി ട്രൂമാൻ !!
സംപ്രേക്ഷണം അവസാനിപ്പിക്ക് !
സംപ്രേക്ഷണം അവസാനിപ്പിക്കുന്നു...!
നിനക്ക് ഒരു കഷ്ണം കൂടെ വേണോ?
വേണ്ട, മതിയായി.
വേറെന്ത് പരിപാടിയാ ഉള്ളത്?
ആ ടി വി ഗൈഡ് എവിടെ പോയി?
മലയാളം പരിഭാഷ : ശരത് മേനോൻ
എംസോണ്‍ റിലീസ് - http://www.malayalamsubtitles.org/